
Eseu 


Unele consideraţii privind concepția despre 
existenţă în gândirea teologică ortodoxă 


dr. Marius ANDREESCU 


Abstract: The issue of existence in Orthodox theology is based on the truths of faith, especially those 
revealed in the Holy Gospel, this being the main difference from the philosophical conception of matter that 
is based on the constructions of human reason. In this study we briefly analyze the main existential 
categories that appear in Orthodox dogmatic theology, with reference to the patristic writings as well as the 
contribution of important authors in the field of Christian metaphysics. 

Keywords: The existence of God / created and uncreated/ eternal happy existence / existence as love 


/ man and the world spiritual existence and life 


Categorii existenţiale 
ale teologiei ortodoxe 

Între gândirea raţională, ştiinţifică sau filosofică, 
iar pe de altă parte, adevărurile de credinţă ale 
ortodoxiei şi teologia ortodoxă privind existenţa, 
remarcăm deosebiri fundamentale care, în esenţă, 
vizează trecerea de la relativismul şi limitele oricărei 
elaborări conceptuale în limitele raţiunii umane, la 
valoarea absolută şi la certitudinea pe care o 
conferă adevărurile de credinţă şi dogmele ortodoxe 
în ceea ce priveşte răspunsurile pe care omul 
încearcă să le găsească la întrebările sale: ce este 
lumea şi existenţa; care este sensul existenţei; de 
ce existăm şi în primul rând referitor la existenţa lui 
Dumnezeu. 

În elaborările conceptuale, ştiinţifice sau filosofice 
ale raţiunii se întâlnesc mai multe categorii, care fac 
parte din ceea ce s-a numit concepţia ontologică, 
după caz, ştiinţifică sau filosofică. Diversitatea 
categoriilor utilizate, precum: lume, realitate, 
irealitate, suprarealitate, existenţă, nonexistenţă 
etc., reprezintă tot o expresie a relativismului 
oricărei elaborări teoretice a gândirii umane, 
deoarece omul, prin el însuşi, nu îşi poate depâşi 
propria sa condiţie a firii, ca fiinţă mărginită într-o 
lume mărginită supusă legilor determinismului 
material şi temporal. 

Spre deosebire de filozofie, teologia ortodoxă, 
bazată pe adevărurile de credinţă şi dogmele 
ortodoxe, simplifică această structură conceptuală. 
Problematica existenţei este înţeleasă în trei 
dimensiuni: existenţa lui Dumnezeu, existenţa lumii 
şi existenţa omului. Remarcâăm, de asemenea, că 
diferitele structuri dualiste, recisive sau contradictorii 
specifice gândirii filosofice, dintre care poate cea 
mai semnificativă este distincţia dintre subiect şi 

obiect şi care duce inevitabil la alte dihotomii cum 
ar fi: omul şi lumea, omul şi natura, spiritul şi natura, 
materia şi sufletul sau existenţa imanentă şi 
respectiv transcendentă, în gândirea teologică 
ortodoxă, sunt subsumate unui concept unic de 
existenţă care cuprinde fiinţa şi firea. 

Categoriile existenţiale teologice cele mai 
semnificative sunt: existenţa; ființa (fiinţa lui 
Dumnezeu incognoscibilă, şi fiinţa omului); firea 
(firea dumnezeiască şi firea omenească); lumea cu 
două accepţiuni: lumea în sens de creaţie a lui 
Dumnezeu, universul în întregul său şi lumea, în 
înţeles de existenţă căzută a omului prin păcatul 
original şi, în general, păcatele săvârşite; viața, 
reprezentând viaţa în această lume şi voinţa în 
eternitate; existenţa spirituală transcendentă acestei 
lumi, dar care se revelează în această lume prin 
energiile necreate, divine, şi care este, în esenţă, 
viaţa spirituală; devenirea, al cărui sens este 
spiritualizarea întregii existenţe, iar devenirea 
umană, condiţie şi factor de determinare a devenirii 
universale, este drumul spre desăvârşire de la chip 
la asemănare cu Dumnezeu continuând în 
eshatologie ca nesfârşită adâncire în comuniunea 
de iubire a lui Dumnezeu. 

În această modestă abordare, nu încercăm o 
detaliere a bogăției spirituale pe care o cuprinde 
teologia ortodoxă privind existenţa, ci dorim să 
subliniem elementele fundamentale ale acestei 
concepții şi inevitabil deosebirile faţă de relativismul 
concepţiilor raţionale, fie ele ştiinţifice sau filosofice 
despre lume. De altfel, aceste concepţii, atunci când 
se pune problema descoperirii unui sens al 
existenţei, de cele mai multe ori sfârşesc în 
agnosticism, deism ori panteism sau, chiar mai rău, 
în forme ale gândirii ateiste, deoarece raţiunea, prin 
propriile sale puteri, nu poate să ajungă la adevăruri 

care să exprime certitudini 
existenţa şi sensurile ei. 


absolute, privind 


Aspecte ale concepţiei ortodoxe 


despre existenţă 


Concepţia ortodoxă despre existenţă are la bază 
revelaţia naturală şi revelaţia supranaturală, adică 
manifestarea energiilor necreate, divine, în lume, şi 
revelaţia supranaturală a întrupării Fiului lui 
Dumnezeu. 

Incontestabil, cunoaşterea teologică ortodoxă 
este una dogmatică, care are la bază dogmele 
revelaţiei naturale, dar în mod deosebit a revelaţiei 
supranaturale. Dogmele creştine nu închid şi nu 
limitează gândirea, ci, dimpotrivă, îi conferă 
deschiderea spre certitudinea nu numai a unor 
categorii raţionale, dar şi a trăirilor privind existenţa 
şi manifestările ei. În acest sens, Părintele profesor 
doctor Dumitru Stăniloaie afirma că: „Dogmele 
creştine sunt singurele asigurări că lumea şi 
persoana umană nu sunt supuse unor legi fără rost, 
care le duc pe toate la moartea definitivă, ci le arată 
pe toate în stare să sporească în sens şi lumină, 
prin iubirea unui Dumnezeu liber de astfel de legi 

fatale şi inexplicabile (...). Dogmele se referă la 
planul spiritual al existenţei, care nu este supus unor 
legi ce se repetă în mod uniform, ca procesele din 
planul material. Planul spiritual al vieţii se susţine 
prin acte de alegere liberă, prin relaţii alese liber, şi 
dezvoltate de persoane prin acte, atitudini, într-o 
anumită măsură libere faţă de planul material”]. 
Prin urmare, concepţia ortodoxă despre 
existenţă, faţă de concepţiile raţionalist filosofice 
sau ştiinţifice implică dimensiuni noi, cea mai 
importantă fiind comuniunea de iubire între 
Dumnezeu, ca existenţă şi Persoană Supremă, şi 
om, ca persoană creată după chipul lui Dumnezeu. 


Această comuniune transferă problematica 
existenţei din  relativismul şi finalitatea 
determinismului temporar şi cauzal al lumii 


materiale, bazat pe legi repetitive într-o dimensiune 
spirituală, ontologică, a cărui sens nu mai aparţine 
determinismului cauzal, material, transgresează 
această lume, fiind expresia eternității vieţii, ca 
relaţie personală între Dumnezeu şi om. Părintele 
Arsenie Boca sublinia foarte bine acest aspect prin 
cuvintele: „Nu suntem născuţi din timp, ci din 
veşnicie'. 

Dogmele creştine cuprind, ca element 
determinant al existenţei, iubirea ca fiind sensul 
suprem al creaţiei, dar şi al existenţei. Acelaşi 
distins autor menţionat mai sus spunea: „Numai 
iubirea dă sens şi valoare, deci lumină tuturor. ŞI 
trebuie să fie un astfel de izvor suprem al iubirii sau 
luminii”2. Alături de iubire, libertatea este un alt 
element fundamental al existenţei la care se referă 
dogmatica ortodoxă. lubirea nu este numai un 
simplu sentiment descris la nivelul stărilor 
psihofizice; iubirea este ontologică şi factor creator 
existenţial. 

Dincolo de orice comentarii, redăm mai jos 
cuvintele Părintelui profesor Dumitru Stăniloae, care 
sintetizează, spunem noi, în concepte memorabile, 
esenţa problematicii existenţei din perspectiva 
dogmaticii ortodoxe: „Libertatea trăită în anumite 
margini de persoanele umane în relaţiile şi în actele 
lor trebuie să-şi aibă însă originea într-o existenţă 
supremă a cărei libertate nu poate fi restrânsă de 
nimic. Această existenţă este cugetată de învăţătura 
creştină, ca o unitate în trei Persoane, de o singură 
fiinţă, care are în ea viaţa nemărginită de veci şi fără 
sfârşit, Persoanele ale căror nume le arată ca 
aflându-se între Ele într-o relaţie de iubire 
desăvârșită şi eternă. Căci una dintre Ele este 
Unicul Tată, iar alta Unicul Fiu, şi cine e mai iubitor 
şi mai iubit decât un Tată Suprem şi unic în relaţie 
cu un Fiu Suprem şi unic şi viceversa?, iar o altă 
Persoană este Sfântul Duh, care de la Tatăl purcede 

şi Se odihneşte peste unicul Fiu. Tatăl şi Fiul au 
astfel pe cel care arată bucuria fiecăruia de celuilalt, 
avându-şi plenitudinea şi în participarea la ea a unui 
al treilea. Numai acest mod de a fi e un mod cu 
adevărat de suprem bine şi deplin liber (...). O 
existenţă care n-ar fi o existenţă a iubirii totale 
libere, ar fi o existenţă supusă mai mult sau mai 
puţin legii, a cărei existenţă superioară nu poate fi 
explicată şi care, prin lipsa ei de bunătate şi libertate 
conștientă, nu poate fi o existenţă supremă. Deci, în 
acest caz, n-ar exista nicio realitate supremă, fapt 
care nu poate fi cugetat. lar nişte Persoane, care n- 
ar fi eterne, ci provenind de la o lege şi supuse unui 
sfârşit sau trebuinţei de a fi urmate de altele, n-ar fi 
complet libere nici nemărginite în iubire. Dar, 
deasupra tuturor trebuie să fie o libertate, nu o lege 
de origine inexplicabilă”3. 

Prin urmare, dogmele ortodoxiei se referă nu 
numai la aspectul material al existenţei, ci, în primul 
rând, la planul spiritual al acesteia, care nu este 
guvernat de legi uniforme şi repetitive ca procesele 
din planul material. Dimensiunea spirituală a 
existenţei nu este abstractă ca în filozofie, este 
personală, concretă, este de fapt viața şi se 
fundamentează pe libertate şi pe iubire, dezvoltate 
de persoane prin acte şi atitudini, care astfel, într-o 
anumită măsură, se distanțează şi devin libere în 
raport cu determinismul material şi cauzal. 

Este ceea ce sublinia şi Nikolai Berdiaev: Spiritul 
este viaţa, experienţa, destinul, o metafizică 
raţională a duhului fiind imposibilă, viaţa nu se 
descoperă decât în experienţă. Spiritul este viaţă şi 
nu obiect. În consecinţă, nu poate fi cunoscut 
decât într-o experienţă concretă, într-o 
experienţă de viaţă duhovnicească, în împlinirea 
destinului (...). Viaţa nu se deschide decât vieţii. 
Cunoaşterea vieţii e însăşi viaţa. 

Acelaşi autor subliniază alte două aspecte 
importante ale existenţei spirituale: „Dumnezeu 
este duh şi duhul este activitate. Spiritul este 
libertate”. Într-o astfel de înţelegere se 
depăşeşte dualismul care a caracterizat multe | 
concepţii filosofice, acela dintre existenţă şi | 
mişcare sau existenţă şi devenire. Spiritul, fiind | 
expresia absolută a existenţei este viaţă, | 
mişcare şi devenire. Sfântul Maxim Mărturisitorul 
vorbea de „mişcarea stabilă” a vieţii în eternitate. 

Al doilea aspect pe care Nikolai Berdiaev îl 
sublinia se referă şi la o anumită gradaţie a 
existenţei, aspect asupra căruia vom mai reveni. 
Autorul afirma că viaţa spirituală este viaţa cea 
mai reală6. În acest context, este bine să ne 

referim şi la bazele concepţiei ortodoxe despre 
existenţă, care nu sunt creaţii ale raţiunii umane, ci 
sunt revelate prin cuvintele Mântuitorului cuprinse în 
Evanghelie: 

„Eu sunt Cel ce sunt" (leşirea, Capitolul 3, 14). 
Dumnezeu este singurul care există prin El însuşi, 
absolut şi liber. De aici distincţia dintre necreat şi 
creat în existenţă. Fiinţa lui Dumnezeu nu poate fi 
cunoscută, dar energiile necreate se relevă în 
creaţie, aşa cum a demonstrat Sfântul Grigorie 
Palama. Creaţia nu are existenţă prin ea însăşi, ci 
numai o existenţă participativă a cărui izvor şi 
finalitate este Persoana supremă. 

„Eu sunt învierea şi viaţa” (loan, 11, 25). În 
consecinţă, existenţa nu poate fi redusă la această 
lume şi la materie, ea este în primul rând viaţă şi mai 
este şi viaţa care continuă dincolo de marginile 
acestei lumi, în eternitate. Desigur, viaţa, ca 
existenţă, şi învierea nu sunt posibile decât prin Fiul 
lui Dumnezeu. 

„Eu sunt calea, adevărul şi viaţa” (loan, 14, 6). 
Sunt cuvintele Mântuitorului care exprimă devenirea 
existenţei. Nu este ca în filosofie o devenire a 
spiritului, o devenire întru fiinţă sau o devenire în 
graniţele acestei lumi. Este mai mult decât atât, este 
ceea ce am putea denumi devenirea în Hristos, prin 
Hristos şi spre Hristos. Prin aceasta, existenţa, în 
dimensiunea sa spirituală, este o continuă adâncire 
în eternitatea desăvârşirii întru comuniune de iubire 
cu Dumnezeu. Spunea Sfântul Isaac Sirul că 
„Adâncul smereniei este desăvârşirea. 


Întruchiparea existenţială absolută a smereniei este 

însăşi Fiul lui Dumnezeu, prin actul de chenoză al 
întrupării sale şi al acceptării de bunăvoie a morii pe 
cruce pentru mântuirea omului. Omul a vrut să 
devină Dumnezeu şi nu a putut. Atunci Dumnezeu 
s-a făcut om ca să îl facă pe acesta dumnezeu prin 
har. 

„Eu sunt uşa. De va intra cineva prin mine, se va 
mântui. Va intra şi va ieşi şi păşune va afla” (loan, 
10, 9). Mântuirea, eliberarea de determinismul 
material şi temporar, de finalitatea acestei lumi şi, în 
mod deosebit, de păcat nu este posibilă decât prin 
Domnul Hristos, care este în măsură să 
transfigureze existenţa materială a lumii şi să o 
aducă la existenţa desăvârşită, spirituală şi eternă, 
pentru care omul a fost creat. 

„Eu sunt lumina lumii. De îmi urmează cineva, nu 
va umbla în întuneric, ci va avea lumina vieţii” (loan, 
8, 12). Existenţa este lumină şi transfigurare, este 
spirituală şi omul poate să acceadă la lumina vieţii, 
la adevărata existenţă, numai dacă acceptă în mod 
liber comuniunea de iubire cu Dumnezeu. Dar 
pentru aceasta este necesară smerenia şi 
ascultarea; omul trebuie să-şi taie voia sa pentru a 
împlini voia lui Dumnezeu. 

„Şi iată un învăţător de lege, s-a ridicat, ispitindu- 
L şi zicând: Învăţătorule ce să fac ca să moştenesc 
viaţa de veci? lar lisus a zis câtre el: Ce este scris 
în Lege? Cum citeşti? lar El, răspunzând, a zis: Să 
iubeşti pe Domnul Dumnezeul tău din toată inima ta 
şi din tot sufletul tău şi din toată puterea ta şi din tot 
cugetul tău, iar pe aproapele tău ca pe tine însuţi. 
lar El a zis: Drept ai răspuns. Fă aceasta şi vei trăi 
(Luca, 10, 25-28). Prin urmare, condiţia vieţii, a 
existenţei în această lume, dar şi în eshatologie este 
îndeplinirea poruncilor dumnezeieşti, prima fiind 
porunca iubirii: iubirea după poruncă mai presus de 
iubirea firească, aşa cun spune Sfântul Maxim 
Mărturisitorul. 

Acestea sunt numai câteva dintre adevărurile de 
credinţă pe care cuvintele Mântuitorului ni le relevă 
Şi care exprimă adevărata existenţă a cărei 
dimensiuni fundamentale sunt lumina, iubirea şi 
libertatea a căror izvor veşnic şi nesecat este 
Dumnezeu. 

Toate aceste adevăruri existenţiale în mod 
obişnuit nu pot fi întâlnite în gândirea filosofică şi 
raţională ştiinţifică. Cu toate acestea, nu pot fi 
ignorate sau înlăturate teoriile ştiinţifice, concepţiile 
filosofice despre lume şi existenţă. Valoarea 
acestora există în măsura în care sunt subordonate 
adevărurilor de credinţă şi dogmaticii spirituale 
creştine privind existenţa. În caz contrar, orice astfel 
de concepţie ajunge la soluţii paradoxale care, în 
esenţă, exprimă finitudinea lumii, lipsa de sens a 

existenţei omului, neantul, drama omului aruncat în 
această lume. Este remarcabil că unii dintre marii 
savanţi ai lumii au descoperit că oricât de departe ar 
ajunge cunoașterea ştiinţifică sau de altă natură în 
limita raţiunii nu va putea prin ea însăşi să explice 
definitiv existenţa sau să descopere sensurile şi 
raţiunile existenţei, să işi însuşească adevărurile 
fundamentale că: aceasta nu este ultima realitate 
şi lumea nu îşi are cauza în ea însăşi. Cunoaşterea 
raţională ştiinţifică şi filosofică trebuie să se 
raporteze şi să accepte adevărurile de credinţă 
revelate mai presus de această lume şi care sunt în 
măsură nu numai să confere certitudine cunoașterii, 
dar să şi transfigureze existenţa materială. Celebrul 
fizician Haissenberg, laureat al Premiului Nobel 
pentru fizică, spunea că: „Prima sorbitură din 
paharul ştiinţei te face ateu, la fundul paharului te 
aşteaptă Dumnezeu”. 


„A fi în lume şi totdeauna 


mai presus de lume” 


Dificultatea pentru omul angajat pe drumul 
cunoaşterii, în primul rând a cunoaşterii ştiinţifice 
sau metafizice, este de a descoperi în marea 
tumultoasă a legilor acestei lumi stropul de credinţă 
aflat pe fundul paharului care dă sens întregii 
existenţe şi întregii cunoaşteri. Pentru a înţelege 
raţiunile şi sensurile existenţei este totuşi nevoie de 
a porni de la credinţă, pe care nu o realizâăm prin 
propriile noastre forţe, ci este un dar, o lucrare a 
Duhului Sfânt, şi totodată de a rămâne în credinţă 
pe tot parcursul efortului de a cunoaște şi de a 
înţelege lumea în care trăim. 

Teoriile metafizice, în mare majoritate, în mod 
deosebit cele existenţialiste, acordă un loc 
important neantului, nefiinţei, ca şi realitate opusă 
existenţei. Credinţa şi teologia ortodoxă exclud 
nefiinţa şi, în general, inexistenţa, ca şi realităţi, 
ceea ce reprezintă evident un element esenţial opus 
concepţiilor filosofice care utilizează categoria 
nefiinţei pentru a explica drama omului aruncat în 
această lume. Optimismul existenţial ortodox este 
bazat pe revelaţia naturală şi revelaţia 
supranaturală. 

Dumnezeu a creat lumea din nimic, dar nu se 
poate accepta neantul, inexistenţa, ca şi realitate, 
adică un moment temporar în care existenţa să nu fi 
fost prezentă. lată ce spune în acest sens Părintele 
profesor Dumitru Stăniloae: „Nu ne putem închipui 
că a fost cândva când n-a existat nimic. De unde ar 
fi apărut ceea ce este? Existenţa fără de început 
este un fapt incontestabil, iar faptul acesta este 
supremul mister, total inexplicabil. Dar existenţa fără 

început n-a putut fi fără să ştie de sine. Nu s-ar 
putea răspunde că ea a existat pentru a naşte, cu 
vremea, din sine, o conştiinţă de sine. Oricând ar fi 
apărut anterior această conştiinţă de sine, dacă ar fi 
apărut dintr-o existenţă fără de început, ar însemna 
că până la această apariţie a trebuit să se parcurgă 
o infinitate de timp. Şi dacă s-ar spune aceasta, ar 
însemna că existenţa fără de început a ajuns la 
conştiinţa de sine, fiind supusă unei legi a evoluţiei 
spre o anumită ţintă a evoluţiei unei existenţe fără 
de început, trebuind să parcurgă un timp infinit, 
ceea ce apare ca absurd. Căci, afirmându-se că 
existenţa fâră de început a ajuns prin evoluţie la o 
conștiință de sine, se afirmă că de fiinţa ei ţine în 
mod necesar împlinirea prin conştiinţa de sine. ŞI 
atunci, pentru ce ar trebui să treacă un timp infinit 
până în apariţia în ea a conștiinței de sine? Astfel, 
recunoaşterea unei existenţe fără început, având 
trebuinţa înaintării spre o conștiință de sine, care ii 
aparţine în mod potenţial, trebuie să implice în ea 
recunoașterea că conştiinţa de sine aparţine 
existenţei fără început”. 

Sensul şi finalitatea existenţei nu este nefiinţa, 
ci existenţa în Dumnezeu care în eshatologie este 
transfigurată, spiritualizată şi eternă. Omul, deşi 
cunoaşte, nu poate accepta, nu poate trâi gândul 
morții şi al nefiinţei. „Existenţa, fiinţa şi afirmaţia sunt 
un dat, aşa cum sunt un dat adevărul şi lumina. 
Datul nu are nevoie de afirmare, el poate fi eventual 
negat. Dar nu poate fi negat decât ceea ce există. 
Întunericul nu există în sine, ci este negarea luminii, 
minciuna nu există în sine, ci este negarea 
adevărului, negația nu există în sine, ci este 
negarea afirmației; tot astfel nefiinţa nu poate exista 
în sine, ci este negarea fiinţei. Dar ceea ce este dat 
este indiscutabil. Astfel, oricum ar fi pusă şi 
argumentată problema nefiinţei ea nu poate afecta 
fiinţa însăşi”8. Existenţa necreată întruneşte în sine, 
aşa cum susţine Părintele profesor Dumitru 
Stăniloae, trei elemente: absolutul, persoana şi 
iubirea, prin aceasta se exprimă perfecțiunea 
existenţei necreate, unitatea de fiinţă, dar şi 
înţelegea lui Dumnezeu ca Persoană Supremă. 

Dialectica dintre necreat şi creat este un element 
existenţial al gândirii teologice ortodoxe. Nu 
insistăm asupra acestui aspect deosebit de 
interesant, însă subliniem că în teologia dogmatică 
ortodoxă nu există o separație rigidă între cele două 
dimensiuni existenţiale. Existenţa necreată este 
prezentă, se manifestă în existenţa creată, prin 
energiile divine, aspect teoretizat de câtre Sfântul 
Grigorie Palama. Prin urmare, legătura dintre creat 
şi necreat se realizează prin lucrarea Duhului Sfânt, 
a harului. În lipsa unei astfel de înţelegeri nu s-ar 

putea concepe raportul dialectic dintre cele două 
dimensiuni ale existenţei şi nici sensurile sau 
semnificaţiile spirituale ale creaţiei. Fără lucrarea 
Duhului Sfânt şi mai ales fără întruparea Fiului lui 
Dumnezeu între necreat şi creat ar fi o separație 
rigidă, raţiunile şi sensurile creaţiei nu ar fi. 

Spre deosebire de conceptele filosofice, chiar şi 
de cele existenţiale pentru care viaţa şi spiritul sunt 
în esenţă  abstracţiuni ale raţiunii, în credinţa 
ortodoxă existenţa este legată de persoană şi este 
întotdeauna concretă, este viaţa care se manifestă: 
„De fapt, existenţa concretă nu poate fi cugetată ca 
o abstracţiune lipsită de orice calitate. A fi înseamnă 
numaidecât a fi ceva. Existenţa fără de început şi 
plenară înseamnă a fi o existenţă a valorilor 
supreme. Existenţa fără de început este existenţa 
valorilor spirituale celor mai înalte (...). Cu cât este 
o existenţă mai înaltă, cu atât implică însuşiri mai 
înalte”9. 

O altă dimensiune importantă a meditaţiei 
teologice ortodoxe despre existenţă se referă la 
raportul dintre om şi lume. Spre deosebire de alte 
culte, creştinismul ortodox recunoaşte valoarea 
deosebită a lumii şi a omului ca fiind creaţia lui 
Dumnezeu. Lumea şi omul nu sunt existenţe 
căzute, aşa cum le considera Origen, ci poartă în 
sine iubirea lui Dumnezeu, pentru că lumea şi omul 
au fost create din iubire. Lumea (universul) are o 
valoare deosebită; este un adevăr care rezultă din 
cuvântul Mântuitorului: „Dumnezeu aşa a iubit 
lumea, încât pe Fiul Său Cel Unul Născut L-a dat ca 
oricine crede în el să nu piară, ci să aibă viaţă 
veşnică (loan, 3, 16). 

Recurgem din nou la cuvintele Părintele profesor 
Dumitru Stăniloae, pentru a sublinia această 
concepţie a valorii lumii şi a omului potrivit gândirii 
teologice ortodoxe: „Creatorul a dat omului prin 
creaţie o valoare şi o capacitate atât de mari de a se 
face Frate cu omul, de a vorbi şi lucra prin firea 
omenească. Acesta este misterul cel mare al 
omului: că Dumnezeu se face el însuşi Fiul al 
Omului, dar necoborând total în graniţele omeneşti 
— căci aceasta ar fi una cu panteismul — arătând o 
slăbiciune a lui Dumnezeu, ci rămânând şi 
Dumnezeu, mai presus de graniţele omenescului. 
Naşterea ca om din Fecioară arată atât mărirea lui 
Dumnezeu, cât şi mărirea dată omului de partener 
al lui, de fire a persoanei lui. El se face Fiul Omului 
prin excelenţă, căci îl ridică pe om la starea lui de 
om cu firea neiîmbolnăvită. Se face noul început, 
sănătos al omenirii. Cei ce rămân în el nu mai cad 
din umanitatea adevărată. lar umanitatea adevărată 
nu este decât cea întăriră în Dumnezeu”10. Cu 
toate acestea, omul are o valoare mai mare decât 


| — 


Eseu 


lumea, în sensul ei de univers creat a lui Dumnezeu: 
„Ce va folosi omului dacă va câştiga lumea întreagă, 
iar sufletul său îl va pierde?” sau "ce va da omul în 
schimb pentru sufletul său?” (Matei, 16, 26). 

Gândirea teologică ortodoxă subliniază adevărul 
existenţial potrivit căruia nu omul este pentru lume, 
ci lumea este pentru om, deoarece omul are 
misiunea de a spiritualiza întreaga existenţă prin 
ridicarea sa de la realităţile determinismului 
temporar la spiritualitatea vieţii în Dumnezeu. 
Parcurgând drumul devenirii pe care sfinţii părinţi îl 
marcau prin trei momente existenţiale: curățirea, 
desăvârşirea şi iluminarea, omul se transfigurează 
spiritual pe sine dar şi întreg universul. Părintele 
Teofil Părăian, în cuvinte frumoase, se referea la 
acest aspect: „Cei vechi ziceau că omul este 
microcosmos în macrocosmos, adică lumea mică în 
lumea mare. Într-adevăr, dacă te uiţi la lumea acesta 
cât este de întinsă, cât este de largă, nici nu ştim noi 
cât e de largă, zici că-i lume mare. Şi, într-adevăr, e 
mare. Pe greceşte, lumea mare se numeşte 
„macrocosmos”. Şi totuşi, în lumea aceasta mare 
omul nu e microcosmos, nu e mic în lumea mare, ci 
este mare în lumea mică (...). Adevărul e că omul e 
macrocosmos şi lumea e microcosmos. Deci omul 
este lumea mare şi lumea mare e lumea mică, nu 
prin întindere, ci prin valoare -— prin valoarea mai 
mică pe care o are lumea faţă de om”. 

În dogmatica ortodoxă, existenţa este privită în 
mod gradat. Astfel, în teologie se discută despre 
„existenţă', „existenţa bună' şi „veşnica existenţă 
fericită”. Sfântul Maxim Mărturisitorul este acela 
care a teoretizat primul despre gradaţia şi progresul 
existenţei. Fără a încerca aici o dezvoltare a acestei 
teme foarte interesante, tratate în „Ambigua', 
scriere importantă a Sfântului Maxim Mărturisitorul, 
redâăm cuvintele Părintelui profesor Dumitru 
Stăniloae: „Lumea aceasta îşi are o valoare reală 
numai dacă e unică; numai dacă e creaţia pozitivă a 
lui Dumnezeu, ca punct de plecare al înaintării de la 
starea de creatură iniţială la starea de creatură plină 
de Dumnezeu, înaintare în care trebuie să-şi aducă 
şi natura contribuţia ei, ca punct de plecare de la 
starea de existență, pe care o are în dar de la 
Dumnezeu, prin starea de existență bună, pe care o 
dobândeşte prin mişcarea sădită în ea, dar 
actualizată în sens bun de voinţa ei, la veşnica 
existență fericită, ca darul ultim şi etern a lui 
Dumnezeu”12. 

Este trecerea de la existenţa aşa cum este la 
existenţa aşa cum trebuie să fie, temă pe care a 
tratat-o şi Kant, dar în limitele raţiunii omeneşti. 
Existenţa bună este întregirea existenţei ca dat cu 
iubirea şi binele cu valorile  dumnezeieşiti ale 

virtuţilor şi înţelepciunii prin care omul poate să se 
învrednicească să primească darul îndumnezeirii 
prin har şi lumea să se transfigureze spiritual. 
Părintele profesor Dumitru Stăniloae spunea: "Omul 
bun e tare. Săvârşirea binelui este o întărire a 
existenţei. 

Aşa cum am arătat în prima parte a acestui 
studiu, gândirea carteziană încerca să deducă 
existenţa raţional prin îndoiala metodică. Spre 
deosebire de elaborările metafizice ce nu pot depăşi 
incertitudinea, nesiguranța şi drama existenţială, 
teologia ortodoxă porneşte de la certitudine şi 
rămâne în certitudine pentru a fundamenta 
existenţa. Spre deosebire de Descartes, 
Arhimandritul Sofronie Saharov postula certitudinea 
existenţei afirmând că: "lubesc, deci exist”. Acesta 
este sensul adevărat, peren, al existenţei, iar iubirea 
dă certitudinea vieţii atât în limitele acestei lumi, cât 
Şi viaţa în eshatologie. 

Infirmând îndoiala metodică a lui Descartes, 
putem să demonstrăm, fără sofismele metafizicii, 
că: „Dacă iubesc, exist. De asemenea, putem 
înțelege cum iubirea şi trăirea acestui frumos 
sentiment poate conferi omului nu doar existenţa 
vremelnică şi temporară, dar şi viaţa, ca eternitate. 
Evanghelia ne arată că iubirea nu este doar afirmată 
teoretic, gândită şi vorbită, ci trebuie simțită şi trăită, 
este un mod de viaţă pentru creştini. Acesta-i 
gândul lui Dumnezeu: ca să ne mântuiască prin 
iubire. A dovedit-o prin jertfa Sa pe Golgota, unde 
pe cruce, fiind răstignit, ne-a îmbrăţişat pe toţi cu 
o iubire şi o libertate nemăsurată. Existenţa este 
iubire pentru că: „Dumnezeu este iubire şi cel ce 
rămâne în iubire rămâne în Dumnezeu şi 
Dumnezeu rămâne întru el (Întâia epistolă 
sobornicească a Sfântului Apostol loan, 16). 

O scurtă istorie a satului Golegşiti: 
de la prima sa atestare documentară 
şi până la inceputul Epocii Moderne 


conf. univ. dr. habil. Claudiu NEAGOE 
Universitatea din Piteşti 


Abstract: The village of Goleşti is one of the oldest rural settlements in the old county of Muscel. Since 
its first documentary attestation, the village of Goleşti has been owned by boyars, servanis of the 
Wallachian princes. The most important were the descendants of Baldovin pârcălab (capitaneus). The 
Goleşti domain was transmitted over the centuries from generation to generation to the famous boyar and 


erudite Dinicu Golescu (1777-1830). 


Keywords: Wallachia, officials, Goleşti village, bondsman 


Satul Goleşti, în trecut aparținător judeţului istoric 
Muscel !', face parte astăzi din oraşul Ştefâneşti, 
judeţul Argeş. El este binecunoscut publicului larg 
pentru faptul că aici există Muzeul Viticulturii şi 
Pomiculturii sau, altfel spus, Muzeul Dinicu 
Golescu. Aşa după cum bine se ştie, Ansamblul 
muzeal de la Goleşti cuprinde: conacul familiei 
istorice a Goleştilor, datând din prima jumătate a 
veacului al XVil-lea; clădiri-anexă apărute în 
perioada secolelor XVII-XIX, precum turnul porții şi 
zidurile de incintă ale conacului, fântâna Goleştilor 
şi baia turcească; clădirea şcolii, datând de la 
începutul secolului al XIX-lea, precum şi parcul din 
jurul conacului?. 

Cea dintâi atestare a satului Goleşti o aflăm într- 
un act domnesc de la Vladislav al Il-lea, din 5 
august 1452. Prin acest document, domnul Ţării 
Româneşti întărea „slugilor şi boierilor domniei lui”, 
anume Badea, Vlaicu şi Radu, „jumătate din 
Ştefâneşti şi Goleşti', aceştia fiind scutiţi „de toate 
slujbele şi dăjdiile, mari şi mici”3. Aşadar, încă de la 
atestarea sa documentară, satul Goleşti a fost un 
sat boieresc, cu ţărani dependenţi (rumâni). 

Un alt important proprietar de moşie la Goleşti a 
fost, la sfârşitul veacului al XV-lea şi începutul 
secolului al XVI-lea, Baldovin pârcălabul“. În anul 
1525, soţia acestuia, jupâniţa Maria, lăsa moştenire 
fiului ei, Ivaşco, printr-un act testamentar (diată) 
confirmat şi de Radu de la Afumaţi, domnul Ţării 
Româneşti la acea vreme, „Goleşitii toţi şi cu toate 
hotarele şi viile”9. Un an mai târziu, la 29 august 
1526, jupâniţa Maria, care se călugărise între timp 
sub numele de Magdalina Anghelina, reconfirmă 
fiului ei, Ivaşco, moştenirea privind „Goleşitii toţi şi cu 
toate hotarele şi cu toate viile şi cu pimniţa'”, 
precum şi stăpânirea deplină asupra celor 23 de 
sălaşe (familii) de ţigani: 

Cele 23 de familii de ţigani 
moştenite de lvaşco, fiul lui 
Baldovin pârcălab şi al jupâniţei 
Maria din Goleşti (1525-1526) 


Numele capilor de 
familie de ţigani 


Sursa: Documenta Romaniae Historica, B. Ţara 
Românească, vol. Ill (1526-1535), întocmit de 
Damaschin Mioc, Bucureşti, 1975, p. 55-56, doc. nr. 
32 (29 august 1526). 

La 2 septembrie 1528, aflat la Piteşti, Radu de la 
Afumaţi întărea lui lvaşco paharnic, precum şi fiilor 
Şi fiicelor lui, „ca să le fie în Goleşti trei părţi”, iar cea 
de-a „patra parte” din „ocina cea bătrână” de la 
Goleşti a fost întărită lui Cândea, fratele lui Baldovin 
pârcălab şi unchiul lui lvaşco! . Tot astfel s-a făcut şi 
împărţirea ţiganilor. 

După cum bine se ştie, lvaşco paharnic se 
căsătorise cu domniţa Neacşa8, fiica lui Radu de la 
Afumaţi (1522-1529, cu întreruperi). Cei doi au avut 
două fiice: Caplea şi Maria. La 6 iulie 1555, domnul 
Ţării Româneşti, Pătraşcu cel Bun (1554-1557), le 
întărea „părţile din Goleşti'“. 

Caplea avea să se căsătorească cu Radu Furcă 
sau Furcovici, mare clucer!'“, căruia domnitorul 
Pătraşcu cel Bun avea să-i întărească „Goleşitii toţi”, 
la 8 aprilie 1557, lui şi soţiei sale, precum şi mătuşii 
lor Calea, sora lui Ivaşco, câlugărită sub numele de 
Eupraxia Îl. 

La 30 ianuarie 1577, Alexandru al |l-lea Mircea 
(1568-1577) întărea lui lvaşco mare vornic, fiul lui 
Radu Furcovici, şi jupânesei sale, Elina, precum şi 
lui Albu postelnic, urmaşul lui Albu mare clucer, 
toate „averile şi satele şi ţiganii '<. 

Cam în aceeaşi perioadă, unele documente 
interne, precum cel din 12 iulie 1578, menţionează 
şi alţi propietari la Goleşti: este vorba de Stanciu şi 
fiica sa Calea !”. 

Cu toate acestea, cei mai mari proprietari de la 
Goleşti au rămas, până în primele decenii ale 
secolului al XVIl-lea, urmaşii lui lvaşco Golescu 
mare vornic. La 23 ianuarie 1609, Radu Şerban, 
domnul Ţării Româneşti (1602-1611), întărea lui 
Tudoran sluger, fiul lui lvaşco fost mare vornic, 
stăpânirea peste satul Goleşti din Judeţul Muscel şi 
Pădureţ, „cu vecini, cu mori şi tot venitul'14. 

Odată cu moartea lui Tudoran sluger (1612), 
moşia de la Goleşti avea să fie moştenită de doi 
dintre urmaşii acestuia: Stana şi Preda. Potrivit unui 
document datat 24 septembrie 1626, aflăm că 
jupâneasa Stana şi fiica ei Vişa stăpâneau vii la 
Goleşti 19. La 10 septembrie 1629, Alexandru lliaş, 
domnul Ţării Româneşti, întărea jupânesei Stana, 
soţia spătarului Gorgan, şi fratelui ei, Preda spătar 
din Brâncoveni, nepoţii lui lvaşco mare vornic, „ca 
să le fie satul Goleşti din judeţul Muşcel şi Pădureţ 
tot satul cu tot hotarul şi cu vecinii şi cu tot venitul 
din câmp şi din pădure şi din apă şi cu morile şi cu 
viile şi din vatra satului de pretutindeni”16. Câţiva 
ani mai târziu, la 20 ianuarie 1635, Matei Basarab 
avea să reconfirme dreptul de stăpânire al celor doi 
fraţi, Stana spătăreasa şi Preda spătarul, nepoţii lui 
lvaşco mare vornic: „Dă domnia mea această 
poruncă a domniei mele jupaniţei Stana spătăreasa 

Şi fratelui său Preda spătarul din Brâncoveni, nepoţii 
lui Ivaşco vornicul din Goleşti şi cu fiii lor, câţi le-a 
dăruit Dumnezeu, ca să le fie satul Goleşitii, din 
judeţul Muscel şi Pădureţ, tot satul cu tot hotarul şi 
cu vecinii şi cu tot venitul din câmp şi din pădure şi 
din apă şi cu mori şi cu vii şi din vatra satului, de 
pretutindeni, oricât se va alege de preste tot hotarul, 
din hotar până în hotar, pe vechile hotare şi semne, 
pentru că acest sat Goleşti mai sus scris este ocina 
lor veche şi Sl a ŞI de moştenire de la bunicul lor 
Ivaşco vornicul” f Ulterior, moşia de la Goleşti a 
fost stăpânită de Vişa, fiica rezultată din prima 
căsătorie a Stanei din Goleşti cu Fota mare 
postelnic. La 18 noiembrie 1630, Leon Tomşa 
întărea moşia de la Goleşiti lui Stroe Leurdeanu 
logofăt, zestrea soţiei sale Vişa '9. 

Acum însă, în primii ani de domnie ai lui Matei 
Basarab aveau să fie menţionaţi şi alţi proprietari la 
Goleşti. lată de pildă, la 11 iulie 1634 domnul [ării 
Româneşti întărea lui Mâinea postelnic şi jupânesei 
sale, Zlata, surorii acesteia, Neaga, precum şi fiilor 
lor, Badea, fiul Zlatei, şi Stan, fiul Neagăi, ocină la 
Goleşti, judeţul Muscel, cu vecini, anume Dragomir, 
Muşat, Cornicea şi alţii cu fiii lor!7. În acelaşi an 
1634, la 21 noiembrie, Matei Basarab întărea 
jupaniţei Neacşa, fata lui laniu din Boleasca, fost 
mare postelnic, ocină cu rumâni la Goleşti, în judeţul 
Muscel şi Pădureţ, ocină formată din următoarele 
părţi: partea lui Tudor logofăt din Vlădeni, cu 4 
rumâni, cu copiii lor şi cu delniţele lor; partea lui 
Staico, cu 3 rumâni, cu copiii şi cu delniţele lor; 
partea lui Vlădău din Goleşti, cu 1 rumân cu copiii şi 
cu delniţa lui20. Dintr-un alt document, datat 12 
decembrie 1634, aflăm că jupâniţa Neacşa, fiica 
fostului mare postelnic laniu din Boleasca, fusese 
căsătorită cu Gherghe fost mare logofăt. Neacşa 
dăruieşte partea ei de ocină de la Goleşti, din 
judeţul Muscel şi Pădureţ, lui Radu Dudescu logofăt, 
pe care şi-l făcuse „fecior de suflet” (cu alte cuvinte 
îl înfiase)+ !. Ulterior, la 18 ianuarie 1635, Matei 
Basarab avea să-i întărească lui Radu Dudescu 
logofăt şi urmaşilor această ocină de la Goleşii, 
dăruită lui de mama adoptivă, jupâneasa Neacşa, 
soţia răposatului Gherghe fost mare logofăt, „partea 
ei toată din câmp şi din pădure şi din apă şi din vatra 
satului, de pretutindeni 22. Din documentul mai 
înainte menţionat aflăm că, această ocină, care-i 
fusese dată „de zestre” jupaniţei Neacşa, fusese 
cumpărată de laniu postelnicul din Boleasca, tatăl 
acesteia, de la Tudor logofăt din Vlădeni şi de la 
Staico din Goleşti, în timpul domniei lui Mihai 
Viteazul (1593-1601)23. 

La începutul domniei lui Matei Basarab, 
jupâneasa Neacşa „a iertat pe toţi vecinii din 

Goleşti, ca să fie în pace de vecinie pentru sufletul 
ei şi pentru sufletul răposatului părintelui ei, laniu 
postelnic”, iar ocina de la Goleşti a fost dăruită 
boierului Radu logofătul Dudescu, care o îngrijise la 
bătrâneţeZ4. Aşadar, o parte a sătenilor din Goleşti 
au devenit oameni liberi din punct de vedere juridic, 
adică „judeci”. Îi găsim menţionaţi într-un act de 
adeverire din anul 1650, pe care aceştia l-au dat 
ieromonahului Leontie, egumenul mănăstirii de la 
Argeş, pentru viile cumpărate de mănăstire la 
Goleşti, încă de pe vremea lui Radu Şerban (1602- 
1611): „Vlad judecul, Stanciu judecul, Nedelco 
Oncescu judec, Radu Bechescu postelnic, Dumitru 
Bechescu postelnic şi Albu, fiul lui Stanciu, 
judec"25 

Un alt sătean din Goleşti, pe nume Cârstea, fiul 
lui Ignat, vindea lui Vasile logofăt, înainte de 27 
noiembrie 1655, 3 pogoane de vie cu locul şi cu 
pivniţa, el primind în schimb 1 000 de bani (adică 
aspri turceşti) 

Revenind la cea mai importantă familie de boieri 
din Goleşti, precizăm faptul că moşia de la Goleşiti, 
dobândită de Stroe Leurdeanu prin căsătoria sa cu 
Vişa, fiica Stanei, nepoata lui Tudoran sluger şi 
strănepoata lui lvaşco mare vonic27, a fost 
transmisă ulterior celui de-al treilea fiu al lui Stroe 
Leurdeanu şi al Vişei, anume Matei28, iar mai apoi 
unuia din fiii acestuia, Radu, care va fi SUROSOUII în 

sursele documentare şi narative de la sfârşitul 
veacului al XVll-lea şi cu numele moşiei sale, 
respectiv Radu Golescu2%9. Din el descind boierii 
Goleşti din veacurile XVIII-XIX. Nepotul său, Radu 
Golescu al II-lea (1746-1818), a fost unul dintre cei 
mai bogaţi boieri ai [ării Româneşti din epoca 
domniilor fanariote 

În primul deceniu al secolului al XIX-lea, mai 
precis începând cu anul 1807, Radu Golescu al |I- 
lea a putut organiza pe moşia sa de la Goleşti un 
„târg slobod”31. Unul dintre fiii lui Radu Golescu, 
lordache, obținea aprobare de la ocârmuirea 
judeţului Argeş pentru organizarea unui târg 
săptămânal (joia) şi a trei bâlciuri anuale (de Florii, 
la Rusalii şi la 15 august) la Leordeni-Muscel32. Tot 
astfel, la 1 mai 1829, Constantin (Dinicu) Golescu 
avea slobozenie de la administraţia rusă de a face 
la Goleşti târg săptămânal, duminica, precum şi alte 
4 bâlciuri pe an: în Duminica Tomii, de Sfinţii 
Constantin şi Elena, la Sfânta Maria Mare şi la 
Vinerea Mare35 

Din Catagrafia [ării Româneşti de la 1831, aflăm 
că satul Goleşti, din plasa Dealul, unde se afla casa 
răposatului biv treti logofăt Constantin Golescu, 
număra 66 de familii4 cu 2 preoţi şi un diacon. 
Erau 26 de birnici (plătitori de bir), 22 posluşnici şi 
17 holtei59 

Mutarea la Pitești a reședinței 
judeţului Argeș în secolul al XVI-lea. 
O posibilă demonstraţie 


drd. Octavian DĂRMĂNESCU 


Abstract: Pitești is an old Romanian town, being known for more than six centuries. It developed slowly 
as a center for commerce and for two centuries it played an important part in the country politics, as some 
of the Wallachian rulers stayed here from time to time. As a testimony to the towns importance, in the 17 
Century the'Sf. Gheorghe” Church was constructed. Several articles were written by historian Octavian 
Dărmănescu to illustrate its history. In the present one, historical documents are presented and analyzed 
to determine different aspects of the political intentions of Wallachian rulers regarding Pitești 

Keywords: Pitești old churches, cultural heritage, royal city, Argeș County Capital 


Încă de la început — pentru înțelegerea mai 
exactă a pretenţiei din titlu — ţinem să relativizăm 
pozitiv chestiunea reședinței de judeţ. Credem că 
aceasta, în Evul Mediu mijlociu, își avea, 
bineînțeles, însemnătatea ei — mai ales în domniile 
„tari, traversate de centralism —, dar nu aceea pe 
care o vedem la finalul sec. al XVIII-lea și pe tot 
parcursul următorului. Credem că domnia nu era 
neapărat legată de un sediu al unui județ, ea 
ținându-și destul de bine administraţia pe principiul 
vechi și durabil al dublării funcţiilor reprezentantului 
în teritoriu, acesta, pe lângă cea administrativă și 
militară, luându-și din oficiu mai mult, și anume pe 
cea judecătorească. Prin urmare, considerăm că 
„micii domni” din teritoriul destul de vast al Ţării 
Românești impuneau de facto reședința de judeţ 
pur și simplu prin alegerea fluctuantă — de către el 
sau de câtre domn, nu știm — a unuia dintre târgurile 
respectivului județ. 

Repetâăm, aceasta este supoziţia noastră. 
Distanţele mari între târgurile vecine, colectarea 
anevoiasă a taxelor și precaritatea drumurilor și a 
mijloacelor de transport dau o imagine de fond 
destul de slabă atât în ce privește reprezentarea 
domniei în județele ţării, cât și ideii destul de 
înaintate administrativ de reședință de judeţ. În 
acest sens, putem intui cel mult o discontinuitate 
reală a acestei idei, cu o activare accidentală sau 
nu, în funcţie de fiecare judeţ și de interesele 
domniei acolo. Mai mult, întâlnim până târziu, în 
secolul al XVII-lea, mai mulți ispravnici într-un judeţ, 
ceea ce-i descalifică aparent din pretenţia de a fi 
unul, superior peste ceilalți. 

Cu tot acest context aparent haotic, o piesă 
importantă din puzzle-ul local medieval privind 
istoria orașului Pitești o constituie mutarea aici 
(probabil “definitivă'?) a reședinței de judet. 

Menţionăm că până în prezent nu cunoaștem decât 
că vechiul sediu era la Curtea de Argeş, fostă 
capitală domnească, și că pe vremea fanarioţilor 
(1716-1821 în Țara Românească), a fost mutat la 
Pitești. Această informaţie, la rândul ei, suferă de o 
doză minimă de exactitate, fiind întru totul 
susceptibilă, deoarece a fost auzită din bătrâni. Am 
propus, la rându-ne, mutarea la Piteşti a reședinței 
de judeţ încă din secolul al XVIl-lea“. Argumentele 
erau următoarele: 1. abandonarea treptată, după 
1517 (mutarea sediului mitropoliei de aici în capitala 
nouă, Târgoviște), a Curţii de Argeș, deoarece 
locația ei se abătea incomod de la drumurile 
importante spre Sibiu și spre Brașov; 2. 
transformarea vertiginoasă -— prin milele și daniile 
supranumerare ale domniei câtre mănăstirea de aici 
— a Curţii de Argeș într-un oraş de pelerinaj deloc 
atrăgător domniei pentru impozitare; 3. poziţia 
ideală a Piteștiului, un târg precoce atât în ce 
privește comerțul de troc, dar și în cel viticol (pe 
vremea lui Constantin Brâncoveanu domnia, potrivit 
unei obișnuinţe foarte probabil cu mult mai vechi, se 
muta la Pitești atât cât ţinea recolta și prelucrarea 
viilor din regiune, unde nu numai ea, dar și marii 
boieri și marile mânăstiri aveau posesiuni 
importante). 

Ţinem să demonstrăm nu neapărat mutarea 
imediată, în secolul al XVI-lea, a reședinței de judeţ 
la Pitești — o pretenţie pe care, în lumina surselor din 
acest secol, deja publicate, este imposibil de 
argumentat —, ci consumarea acestui eveniment în 
prima jumătate a secolului al XVIl-lea, cel mult la 
jumătatea lui. În acest sens, avem mai multe 
argumente. 

Primul este că domnul Constantin Șerban (1654- 
1658) fusese ispravnic de Pitești3. Această 
informaţie din 1705 — pe timpul lui Matei Basarab nu 

exista această funcţie administrativă — evoca evaziv 
funcția supremă pe plan local-judeţean a primului 
serdar din istoria militară a Țării Românești, 
Constantin Șerban. Nu ignorăm dublarea funcției 
administrative cu cea militară la oamenii domniei din 
teritoriu, dar în cadrul documentului mai sus 
menţionat, „ispravnicul' mai cumulează încă una în 
plus, pe cea judecătorească, deoarece părtinește 
mănăstirea Trivale de aici. Deci Constantin Șerban 
nu era un simplu ispravnic trimis de Matei Basarab 
la Pitești cu o anumită însărcinare de moment, ci era 
investit pe termen lung, cu atributele de excelenţă 
ale judecatei, atu preponderent al domnitorului și al 
marilor boieri. Credem că isprăvnicia lui la Pitești 
era, de fapt, administrarea judeţului Argeș. Dacă 
acest argument este valid, înseamnă că Piteștii sunt 
capitală de judeţ încă de pe vremea lui Matei 
Basarab care, atenţie, printre numeroasele biserici 
pe care le-a construit, a zidit și una în Pitești — care 
nu s-a păstrat, deoarece, din lemn, a ars la răscoala 
seimenilor(1653-1655). 

Consilierii locali din 1862 justificau acordarea 
titlului de catedrală bisericii domnești „Sf. Gheorghe" 
prin faptul că începând din 1656, prin ridicarea ei, 
târgul a devenit oraș: „Considerând că datorăm toți 
respect răposatului întru fericire Domn român C. 
Șerban Basarab Voevod fondator al Comunei 
Urbane Pitești și al acestei biserici”4. Bineînţeles, 
Piteștii mai fuseseră oraș, Neagoe Basarab 
construindu-și aici un „minunat foișor”. Foarte 
probabil, zidirea din nou a unei biserici domnești la 
Pitești aducea din nou aminte calitatea târgului de 
reședință de judeţ. Mai precis, interpretarea ar putea 
fi următoarea: consilierii Maghistratului ţin să 
amintească, tot pe firul tradiţiei, că pe timpul celor 
doi domnitori Piteștii au fost dăruiți de domnie cu 
statutul primului târg-oraș al județului. Dacă, 
probabil, până atunci, acest statut fusese provizoriu, 
se pare că de la jumătatea acelui secol asistăm la o 
continuitate. 

În sprijinul unei anumite constanţe a acestei idei 
până în 1716, an după care, oricum, însăși tradiţia — 
palid, dar binevenit — mărturisește că Piteștii au 
devenit primul oraș al judeţului Argeș, avem un 
document destul de important, datat 1707, publicat 
relativ recent”. O reală impresie de proximitate 
piteșteană se degajă din text. „Rizea logofăt, 
ispravnicul Argeșului” este solicitat pentru o carte de 
stăpânire în dealul Ciocăneștilor (în arealul de acum 
al comunei Golești, fostul județ Muscel, la aproape 
10 kilometri de Pitești). Însă, pe motiv de boală, 
dislocă preferenţial, prin puterea cu care este 
investit, câţiva oameni ai domniei la locul cu pricina. 
Este vorba, printre alţii, de județul (primarul) 

Piteștiului, de popa lon (foarte probabil protopopul 
lon dintr-un document dintr-un alt document datat 
tot 1707, prima menţiune a unui protopop de Pitești 
până acum!6) „Şi pre alţi preoţi și orășani de acolo”. 
Alăturarea „de acolo” este un reflex de redactare, 
deoarece încă un „de acolo apare imediat și în 
privința locului împricinat, anume Ștefănești-Golești. 

Menţionăm, de asemenea, că editorul, probabil 
furat de similitudinea toponimică Argeș (judeţ 
istoric)-Curtea de Argeș, indică isprăvnicatul 
logofătului Rizea în orașul cu același nume/. În 
general, știința istoriografică nu impută prea mult 
trimiterile toponimice inexacte, deoarece se 
prezumă că cercetătorul a dorit cât mai mult să fie 
neutru. Cazurile, însă, sunt diferite. De exemplu, în 
exegeza unui alt autor important, Mihail M. 
Andreescu, toponimul „Argeș este decantat cu mult 
mai strict, indicându-se și mai clar cele două repere 
diferiteS. Proximitatea piteșteană amintită puţin mai 
sus se argumentează mai dificil, însă nu imposibil, 
pe firul logic al epicului. 

Să urmărim pasajul prim al actului, cel mai 
important, de altfel, în chestiune: „Rizea logofăt, 
ispravnicul Argeșului, dat-am cartea noastră de 
judecată jupânesei Maricăi ce au fost a jupânului 
Badii abagiul ot Pitești, ca să aibă a ţinea și a 
stăpâni 2 răzoare de vie în dealu Ciocăneștilor, care 
vii le-au fost cumpărat de la Stoica diac, feciorul 
Vlaicului Coetescu, pentru că aici înaintea noastră la 
dealu Piteștilor avut-au întrebăciune de faţă Stoica 
diac cu jupâneasa Marica, zicând Stoica diac cum 
că aceste 2 răzoară de vie nu le-au fost vândut el 
Badi[i] abagiul împreună cu celelalte vii, ci le ţine în 
silă și fără dreptate. Care văzând așa nu s-a crezut 
nici unul, nici altul, ci am vrut să merg acolo să văz 
viile și să strâng vecinii lor după deal să 
mărturisească dupre cum vor ști povestea acelor 
vii”. 

Înțelegem că „dealul Piteștilor”, unde petenţii i s- 
au înfățișat ispravnicului Rizea, nu este neapărat 
toponimul întregului deal din judeţul istoric Muscel, 
de peste cinsprezece kilometri, Pitești- Topoloveni, 
celebru prin podgoriile lui de vin alb și dulce pe care 
Paul de Alep îl lăuda ca fiind unul excelent, 
deoarece divergenţa se consumă exact la mijocul 
acestuia, la Golești. Considerăm că în cazul nostru 
dealul Piteștiului este chiar orașul reședință de 
judeţ, terasat pe cinci etaje distincte (pe buza 
marelui piemont Cotmeana) care, cu toată 
sistematizarea „regimului democrat” se mai intuiesc 
și astăzi. Ispravnicul judeca din Pitești, având toate 
informaţiile cu privire la programul oamenilor 
domniei care mişunau arealul cu treburile lor. să 
urmărim următoarea frază: „Apoi, eu fiind cam 

bolnav și neputând să merg și fiind vinăriceru pe 
deal, dumnealui Luca vistier și dumnealui Costandin 
Sobeschi, am zis dumnealor de au mers acolo 
împreună cu dumnealui Costandin comis Vărzarul, 
trimițând eu și pe județul ot Pitești și pe popa lon și 
pe diac lon și pre alţi orâșani de acolo de au mers 
cu acești boiari împreună, fiind și omul nostru Sima 
logofăt. Este aproape imposibil ca un ispravnic de 
la Curtea de Argeş să știe în timp relativ scurt 
agenda unor vinăricei din îndepărtaţii Golești ai 
judeţul vecin. Logofătul Rizea stă la Pitești și nu se 
deplasează peste râu ori din comoditate, ori din 
prevedere, ori din motivul invocat. 

Turcii impun definitiv sub Mihnea al Ill-lea (1658- 
1659) Bucureștii drept capitală, pentru a fi mai 
aproape de granița naturală, fluviul Dunărea. 
Inevitabil și pragmatic, domnii Țării Românești 
gândesc la fel, mai ales din nevoia de a strânge 
birurile cât mai proxim. Este și un caz local, din 
1710. Logofătul Arsenie al Piteștiului strânge 
haraciul din târgurile judeţului Argeș, inclusiv pe cel 
datorat de lon, logofătul Curţii de Argeș, pe care, 
datorită neplății, îl arestează”. S-ar părea că Piteștii 
sunt deja, încă din secolul al XVIl-lea, un centru 
semnificativ de colectare. O știre târzie, din 1796, 
arată că Piteștiul este deja primul oraș al județului: o 
pricină dintre nou înfiinţata episcopie a Argeșului şi 
sătenii a două sate din judeţul Olt nu se judecă la 
Curtea de Argeș, ci la Pitești. Este vorba despre o 
etapă a diferendului, și anume de un jurământ pe 


Sf. antimis din timpul 
episcopului Neofit 
Scriban (1862-1865; 
1868-1873) (Biserica 

"Sf. Gheorghe” Pitești) 

Evanghelie, potrivit uzanţei, în biserica domnească 
de aici '“. 

Dacă ispravnicul județului Argeș nu stă la Pitești 
în 1707, atunci toată argumentaţia noastră cade, 
lăsând loc destul de rezonabil tradiţiei consemnate 
de |. C. Lerescu. Oricum, în amândouă cazurile, pe 
noi, ca piteșteni, poziţiile ne onorează. 


Note de subsol: 

Î1.C. Lerescu, Din județul Argeși, în „Annale statistice și 
economice”, |, nr. 3-4 (Annale statistice pentru cunoscinţia 
partei muntene din România), București, iuliu-decembrie, 
1860, p. 126, apud Petre Popa, Paul Dicu, Silvestru 
Voinescu, Istoria municipiului Pitești, Editura Academiei 
Republicii Socialiste România, București, 1988, p. 82. 

Octavian Dărmănescu, Biserica domnească „Si. 
Gheorghe” din Pitești, Editura Europroduct, Pitești, 2017, pp. 
9-13. 

3Mihail M. Andreescu, Istoricul mănăstirii Trivale de la 
fondare până la 1800. Domeniul funciar și fondul de 
documente, București, 2001, doc 253, p. 293. 

4SIJ.AAN,, fond Primăria Pitești, Dos. 7 (24)/1862, f. 
105-107. 

Gheorghe Lazăr (editor), Documente privitoare la 
negustorii din Țara Românească, vol. 2: 1689-1714, Editura 
Universităţii „Alexandru loan Cuza”, lași, 2014, doc. 274, p. 
277. 

G/pidem, doc. 260, p. 264. 

TIbidem, p. 339. 

SMihail M. Andreescu, Documente muntene referitoare la 
Mitropolia Țării Românești, Mânăstirea Argeș și Episcopia 
Argeșului. Anii 1492-1823, București, 2004, p. 314. 

9/bidem, doc. 95, pp. 135-136. 

10/pidem, doc. 228-234, pp. 259-264. 

Culele Măldareștilor: 
istorie, legendă și specific 

Abstract: 


Cula is a semi-fortified building constructed in Wallachia in the XVI-XVIIlth  Centuriers, 


originally built as homes for the ruling Boyar class to defend against incursions by Ottoman troops during 
wars or against violent raids by rebels from the south of the Danube. In this articles, the history of the one 


in Măldărești, Vâlcea County. 


Keywords: Măldărești, Cula, Greaceanu family, Măldărești family, Wallachian boyars 


Aşezate într-o zonă strategică, pe valea 
Luncavăţului, la aproximativ 4 km spre nord-vest de 
Horezu, culele de la Măldăreşti au constituit 
adevărate lanţuri de semnalizare, case întărite ale 
boierilor care trebuiau să răspundă unor nevoi de 
apărare imediată împotriva diferitelor grupuri de 
prădalnici. Într-o atmosferă de nesiguranţă, de 
teama jafului, în secolul al XVIll-lea şi începutul 
secolului următor, era normal ca fiecare boier cu 





stare să se gândească la protejarea bunurilor sale, 
dar mai ales să rămână în viaţă. 

Istoricul culelor de la Măldăreşti. Cula veche 
de la Măldăreşti poartă în prezent numele de cula 
Greceanu, deoarece la un moment dat în istoria 
familiei Măldăreştilor este primită ca zeste de o 
descendentă a familiei Măldărescu, căsătorită cu un 
membru al familiei Greceanu. Maria Măldărescu, 
fiica cea mare a Bălaşei, dobândeşte în urma 
căsătoriei cu pitarul Costache Greceanu, 
„ISprăvnicel şi pârcălab al judeţului Vâlcea”, 
„moşia  Măldăreşiti, munţii, Cula din 
Măldăreşti, moşiile Cârstăneşiti, Livezeni, 
Potreş, etc. şi o sumă de cai, oi, boi, trăsuri, 
carete, robi, buţi de vin, pahare de argint, 
Zovon cu galbeni, dulămi cu samur, dulame de 
postav, plapome şi cearceafuri cu flori de fir, 
talere de argint, plug cu fiare, iepe cu mânzi, 
giuvaericale, tipsii de argint cu flori, oglinzi cu 
pervazuri de argint”]. 

Cula a servit ca apărare şi refugiu pentru 
neamul Măldăreşitilor împotriva jefuitorilor 
turci şi tătari. Aceştia din urmă ştiau că 
locuitorii culei dispuneau de imense bogăţii, 
cu moşii ce se întindeau de la munţi până la 
Dunăre, ceea ce explică însuşi numele de 
Maldăr, care vine de la „maldăre, adică 
grămezi de bani?. 

În ceea ce priveşte anul în care s-a 
construit cula de la Măldăreşti nu se poate 
stabili cu exactitate. Din inscripţia situată în 
dreapta uşii de la intrarea în culă aflăm că 
“| aceasta a fost ridicată de câtre Nan 
Paharnicul în 1516 „spre a da spre folosinţă 





Fig. 1, Căpitanul Tudor Maldăr şi fata 
hanului tătar. Fresca pictată de Olga 
Greceanu într-o cameră situată la primul etaj 
al culei Greceanu 

familiei Greceanu de acum şi până în zilele 
acestea”. Dar inscripţia a fost realizată la 
restaurarea făcută de inginerul Nicolae Greceanu, 
în anul 19343 

Conform tradiţiei, clădirea fortificată de la 
Măldăreşti se prezintă ca o construcţie de la 
începutul secolului al XVII-lea? însă ceea ce ştim 
cu precizie este faptul că aceasta exista la finalul 
secolului al XVIII-lea, când locuitorii edificiului, jupan 
Gheorghe Măldărescu şi jupâniţa Ego Eva, 
construiesc biserica din apropiere 

Legenda spune că Tudor, zis Maldăr, fiul lui Nan 
Paharnicul, ridică pe cheltuiala sa o armată şi-l ajută 
pe Mihai Viteazul contribuind la victoriile sale. Drept 
răsplată, voievodul îi oferă Leul şi Obislava, două 
domenii întinse cu zeci de sate şi mii de robi, astfel 
că moşia Măldăreştilor se întindea de la munţi până 
la Dunăre. Continuând firul evenimentelor, aflăm că 
în urma luptei din anul 1602 între armata lui Radu 
Şerban (1602-1611), formată din boieri din vremea 
lui Mihai Viteazul şi cea condusă de Simion Movilă 
(1601-1602), căpitanul Maldăr cade prizonier la 
tătari, fiind dus la Hanul tătar şi închis. Aici, fata 
hanului tătar se îndrăgosteşte de el, îl ajută să 
evadeze şi fuge şi ea cu el. Ajung la Măldăreşti, 
unde Tudor se căsătoreşte cu tătăroaica (fig.1) şi au 
şapte copiii, toţi băieţi. Căpitanul Maldăr adaugă 
construcţiei iniţiale noi corpuri spre finalul secolului 
al XVIl-lea. Până în anul 1609, Tudor este vătaf, 
ceea ce înseamnă căpitan în fruntea a 500 de 
oşteni, iar din 1624, comis, semnificând boier?. 

Aşa cum era obiceiul vremii, la moartea sa, 
Atanase, fiul cel mare moşteneşte cula şi cea mai 
mare parte din moşie şi mai departe fiul acestuia, 
ajuns ceauş în anul 1693, 
vornic, adică judecător urban 


în 1712 şi apoi Mare 
Paharnic pe lângă 
domnitorul Constantin | 


Brâncoveanu (1688-1714). 
Aşa se explică faptul că 
această construcţie 
fortificată este refăcută în 
vremea domnitorului mai sus 
amintit, dovadă fiind | 
elementele specifice stilului 





Fig. 2. Jupânul Gheorghe 
Măldărescu ţinând în mâna 
stângă biserica. Pictură din 

pronaosul bisericii cu 
hramul „Sfântul Nicolae, 

Sfântul Gheorghe şi Sfinţii 

Voievozi” — Măldăreşti 


dă 


A 
AP a 4 








Restituiri Pitești nr. 1/2018 





File de istorie 


pe care domnitorul şi-a pus amprenta: ornamentele 
arhitecturale ale culei, coloanele, firidele, ferestrele 
pivniţei, lucrate în piatră traforată, cele două 
cerdace cu arcade şi bolțile din încăperea de la 
primul etaj. Fiul lui Atanase, căsătorit cu lina, a avut 
la rândul său şapte copii. Constantin, fiul cel mare al 
acestuia preia şi el proprietăţile la căsătoria cu 
Stoichiţa Preoţescu, care primeşte ca zestre moşia 
Preoţeşti. Dintre cei şaşe copii ai lor: Gheorghe, 
Barbu, Radu, loniţă, Dumitru şi Paraschiva, cula şi 
moşia revin lui Gheorghe, fiul cel mare. Acesta se 
însoară cu Eva, verişoară de gradul al doilea şi fiica 
lui Rafail, care s-a călugărit în 1787 

Biserica din apropierea culei a fost ctitorită de 
boierul Gheorghe Măldărescu, aşa cum reiese din 
inscripţia de pe piatra sa de mormânt, fiind numit 
„ctitorul cel mare”. În pronaos, sunt adăpostite 
„oasele răposatului robului lui Dumnezeu dumnealui 
boiarului Gheorghe Măldărescu, 1798*8. Hramurile 
acestei biserici sunt Sfântul Nicolae, Sfântul 
Gheorghe şi Sfinţii Voievozi şi a fost ridicată în anul 
1790 aşa cum se observă pe pisania (fig.4) de la 
intrarea în biserică: „Cu ajutorul Sfintei Troiţe, ziditu- 
s-a această sfântă şi dumnezeiască biserică, unde 
se prăznuieşte hramul Sfântului Mihail, şi al 
Sfântului arhiepiscop Niculae, şi al Sfântului Marelui 
Mucenic Gheorghe, şi s-au zidit din temelie cu toată 
cheltuiala dumnealui Jupân Gheorghe a lui 


Constantin Măldărescu, ce l-a chemat pe câlugărie 
Climent şi dumneaei jupâniţa ego Eva şi cu ajutorul 
ce au lăsat dumnealui Radu Brat şi Jupân Barbu 
Brat, şi Jupân lon Brat, ca să le fie dumnealor şi 
coconilor şi moşilor şi a tot neamul pomenire în veci. 
Acest dumnezeesc lucru s-a început în zilele 

prealuminatului Domn loan Alexandru lpsilante 
Voievod cu blagoslovenia Sfinţiei Sale Chiriu Chir 
Chesarie, Episcop al Râmnicului, fiind isprăvnicel 
dumnealui Jupân Zamfir Măldărescul, de la Hs. 
1790, anul lumei 7299'. Este important de amintit 
faptul că traducerea pisaniei se găseşte în 
pronaosul bisericii vechi de la Măldăreşiti. 

Mergând pe firul evenimentelor, constatăm că, pe 
când jupâniţa Eva avea grijă de treburile casei, 
Gheorghe s-a călugărit, la Mânăstirea Horezu, 
luându-şi numele de Climent. A fost înmormântat în 
pronaosul mănăstirii, alături de Bengescu şi 
doamna Bălaşa, fiica domnitorului Constantin 
Brâncoveanu. Fiul cel mare al Evei, Gheorghiţă, 
avea 15 ani când tatăl său s-a câlugărit. La rândul 
său se însoară şi are doi copii, Manolache şi 
Niculae. O lasă pe mama sa în cula veche şi îşi 
construieşte, la aproximativ 100 de metri, o altă 
locuinţă, tot tip culă9. Cula veche rămâne în 
stăpânirea familiei, pe când cea clădită în 1812 este 
vândută de moştenitori, aproximativ o sută de ani 
mai târziu, în 1907, lui |. S. Duca, astăzi cula purând 
numele fostului prim-ministru 10. 

Jupâniţa Eva a fost ultima descendentă a familiei 
Măldăreştilor care a avut de suferit de pe urma 
tâlharilor. Conform legendei, în anul 1830, într-o 
noapte furtunoasă, din cauza zgomotului ploii şi 
trăsnetelor, jupâniţa în vârstă de 90 de ani nu a auzit 
loviturile tâlharilor în uşa de intrare a culei şi nu a 
mai avut timp să se adăpostească în ascunzătoare. 
Auzind cum uşa cade sub loviturile tâlharilor, 
jupâniţa „fugi în camera de alături şi pe uşa din dos 
ieși afară în curte, abia putând să fugă spre grădina 
din vale. Dar soarta nu 
iartă, căci, la scâpărarea 
unui fulger un tâlhar o 
vede, o fugăreşte, o 
prinde şi o aduce la 
tovarăşii săi de pradă. 
Bătrâna încremenise cu 
degetele încleştate pe | 
lumânarea de la Paşti, cu | 
care fugise  afară...| 
Tâlharii o târâră în casă... 
Dar când  aprinseră| 








Fig. 3. Jupâniţa Eva 
ţinând în mâna dreaptă 
biserica. Pictură din 
pronaosul bisericii cu 
hramul „Sfântul Nicolae, 
Sfintul Gheorghe şi 
Sfinţii Voievozi” — 
Măldăreşti 

lumânarea şi îi cerură cheile de la lada cu bani şi o 
văzură ţeapănă şi învineţită de gheara morţii, se 
speriară atât de groaznic, încât o scăpară din mâini 
şi ca nişte năluci fugiră în noapte”11. 

La moartea Evei, Gheorghiţă se mută în culă, iar 
Manolache, fiul său cel mare, care ajunge biv 
sluger, şi apoi agă în 1824, stăpâneşte şi el cula 
începând cu 1845, când se instalează aici, 
împreună cu soţia lui, Bălaşa. Cealaltă culă este 
locuită de fratele său, logofătul Niculae, căsătorit cu 
Pâuna Poenaru, cu care are şase copii, cinci băieţi 
şi o fată. Ramura descendentă a lui Niculae este 
mai longevivă, pe când a lui Manolache, ultimul 
dintre Măldăreşitii care au stăpânit cula, se opreşte, 
fiindcă Bălaşa a avut doar două fiice, Maria şi 
Elena12. Maria, fiica cea mare se căsătoreşte cu 
ispravnicul şi pârcălabul judeţului Vâlcea, Costache 
Greceanu. Astfel, moşiile, cula şi ale bunuri ale 
Măldăreştilor vor intra în posesia Grecenilor, motiv 
pentru care cula veche de la Măldăreşti este numită 
în prezent cula Greceanu. Maria şi Costache 
Greceanu au avut trei copii: Maria şi lon decedați la 
o vârstă tânără şi Niculae, ultimul înmormântat în 
curtea bisericii ctitorite de Măldăreşti. 

Elemente de arhitectură specifice culelor. 
Ridicate de Măldăreşiti, locuinţele fortificate cu 
Zidurile groase şi străpunse de metereze fac parte 
din rândul construcţiilor întâlnite în Oltenia şi 
Muntenia şi cunoscute sub numele de kule! 3, un loc 
de refugiu pentru familie, dar şi locuinţe capabile să 
îndeplinească toate funcţiile vieţii de zi cu zi. 
Acestea se întâlneau în tot spaţiul balcanic, mai ales 
din a doua jumătate a secolului al XVIl-lea, când 

incursiunile de jaf ale otomanilor şi tătarilor se 
înmulţiseră în condiţiile slăbirii autorităţii statelor din 
zonă, iar proprietarii de terenuri hotărâseră să se 
apere cu forţe proprii. 

Cula veche de la Măldăreşti este alcătuită dintr- 
un parter şi două etaje. La parter se află două intrări: 
una ce duce spre pivniţă şi alta care ne conduce în 
interiorul edificiului. Pe scara de stejar se ajunge la 
etaj. Zidul casei scărilor este străpuns de două găuri 
de tragere. Într-una din cele patru camere de la 
primul etaj al culei, se află susţinute de bolțile 
acestei încăperi portretele Măldăreştilor realizate de 
Olga Greceanu. La al doilea nivel al culei se află un 
pridvor cu patru travee „conturate de coloane 
rotunde de zidărie degajate şi patru coloane 
angajate, care susţin arcuri trilobate”14 

Asemenea Culei Greceanu, Cula Duca este 
compusă din trei nivele: parter şi două etaje. Primul 
etaj cuprinde o săliţă care face legătura cu scara şi 
încăperile aferente, iar etajul al doilea la care se 
ajunge urcând pe aceeaşi scară cuprinde două odăi, 
o cămară, dependinţe şi un cerdac oltenesc. Acesta 
din urmă are şapte travee cu arcuri trilobate 
sprijinite pe stâlpi rotunzi din zid şi câte o travee pe 
fiecare latură laterală19. Ambele cule sunt 
prevăzute cu metereze, nişte deschizături mari 
înăuntru, iar pe dinafara zidului abia perceptibile, de 
unde apărătorii trăgeau cu armele. 

În concluzie, despre culele de la Măldăreşti 
putem spune că au 
reprezentat, în 
secolele XVII, XVIII şi | 
începutul veacului al | 
XIX-lea, un mijloc de | 
apărare şi de refugiu 
împotriva bandelor de | 
jefuitori turci, tătari sau | 
tâlhari, şi au constituit, | 
în acelaşi timp, forma | > 
arhitecturală cea mai | 
originală din zonă, |. 
Măldăreştii fiind printre |. 
cei mai bogaţi boieri | 5 
din acea vreme. 


ăi 


Foto: 
Bardan Petruţa 





Fig. 4. Pisania de pe 
frontispiciul bisericii 
cu hramul „Sfântul 
Nicolae, Sfintul 
Gheorghe şi Sfinţii 
Voievozi” — Măldăreşti 

Persecuţiile împotriva creştinilor. 
Hristos sau Caesar 


Prof. lonuţ Gabriel ZIDARU 


Abstract: The article focuses on cultural mentalities during the last centuries of the Roman Empire and 
how politics and religion in the Empire influenced the life of the Christians. Also, the author analyses how 
Christianity changed society by offering new models and new ways of life and how the society reacted to 
these changes: by acceptance and persecution. Through the written words of some of the historical 
documents we still have from that period, we can observe and therefore understand a little better the first 


few hundreas of years of the history of Christianity. 


Keywords: Christian, Jews, persecution, martyrs, Roman Empire 


Articolul prezintă poziţia societăţii iudaice şi 
romane asupra creştinismului din primele secole, 
plecând de la analiza cauzelor persecuțiilor. 
Răspândirea creştinismului a întâmpinat de la 
început unele piedici şi greutăţi. Creştinismul 
primelor trei secole a fost unul însângerat. El s-a 
confruntat cu o serie de prigoane venite atât din 
partea evreilor cât şi din partea autorităţilor 
romane. Creştinii îşi aduceau aminte de îndemnul 
Mântuitorului “de a-şi lua crucea şi de a-L urma”. La 
rândul său, Apostolul Pavel adaugă următoarea 
mărturie: ,, Toţi cei ce voiesc să trăiască cu evlavie 
in Hristos Isus, vor fi prigoniţi“(2 Timotei 3:12). 
Pentru ei, aceasta însemna să fie gata să plătească 
cu propria lor viaţă pentru crezul pe care-l 
mărturiseau. 


Inceputurile persecuției 
religioase şi civile 

Primele persecuții religioase le întâlnim relatate în 
cartea Faptele Apostolilor scrisă de Evanghelistul 
Luca, unul dintre ucenicii Domnului Isus Hristos. 
Aceste prigoane au fost dezlănţuite în mare parte de 
către evrei. lustin Martirul (cca. 165) aminteşte că 
evreii sunt cauza urii care stăpâneşte pretutindeni 
contra creştinilor şi, mai ales, ei sunt autorii 
calomniilor răspândite în toate părţile privitoare la 
creştiniZ. Acelaşi lucru îl spune şi Origen (254), 
accentuând că aceştia au o ură nepotolită faţă de 
creştini (adversus christianos  insatiabili odio 
feruntur. Hom. in Psalm 36). La fel vorbesc şi 
scriitori din Occident. Irineu (202) scrie că evreii îi 
persecută pe creştini, iar Tertullian (cca. 240) îi 
numeşte pe Evrei seminarium infamiae nostrae şi 
spune că sinagogele sunt cauza persecuţiunilor 
(sSynagogae  ludaeorum fontes persecutionum)S. 
Fără îndoială, calomniile, intrigile şi agitaţiile evreilor 
au fost şi ele unele dintre cauzele persecuțiilor, însă 
nu singurele. Deşi erau răspândiţi în toate localităţile 
mai importante ale Imperiului Roman şi deşi îi 

urmăreau pe creştini cu o ură neimpăcată — 
insatiabili odio ( ură nepotolită) cum zice Origen — 
evreii, cu toate calomniile şi intrigile lor, nu ar fi putut 
dezlănţui împotriva acestora persecuții de proporții 
atât de mari ca violenţă şi ca întindere geografică. 
De altfel, Tertullian însuşi spune în alt loc (Apoi. 10) 
că crima de lese majestate, care li se impută 
creştinilor, este cauza unică a persecuțiilor”. 
Persecutarea creştinilor a fost atât ecleziastică, cât 
Şi politică. Analizând începutul persecuției religioase 
Şi civile, putem afirma că primele persecuții au venit 
din partea evreilor, fiind urmate de persecuțiile din 
partea romanilor. 

a). Persecuţia din partea evreilor. ludeii au fost 
primii persecutori ai creştinilor din lerusalim. La 
lerusalim, Apostolii au suferit arestări, ameninţări, 
închisoare şi bătăi din partea Sinedriului, care le-a 
interzis să mai vorbească despre Isus Hristos. În 
afara Palestinei, creştinismul a fost combătut de 
iudeii care porneau cu prigoane asupra creştinilor. În 
cartea Faptele Apostolilor, 4:1-22, ne este relatat un 
prim episod al prigoanei venite din partea evreilor, 
când după predica lui Petru despre mesajul învierii 
saducheii au reacţionat violent la mesajul despre 
înviere pe care ei îl credeau a fi blasfemie, încât i-au 
arestat pe Petru şi loan şi i-au aruncat în temniţă. 
Acest moment reprezintă prima opoziţie faţă de 
mesajul Evangheliei venită din partea iudeilor. Alte 
momente le găsim în Faptele Apostolilor 5:17-32, 
unde din nou Apostolii sunt închişi şi li se interzice 
de către Sinedriu să mai vorbească şi să mai înveţe 
pe oameni în numele lui Isus. Evreii aveau o 
concepţie diferită despre Mesia şi împărăţia Lui, 
diametral opusă mesajului predicat de creştini. 
Evreii aşteptau un Mesia cu rosturi pur-lumeşti, un 
Mesia-Rege care să scuture jugul stăpânirii romane 
şi să înfiinţeze un mare şi puternic imperiu evreiesc. 
Creştinii însă propovăduiau credinţa într-un Mesia 
născut în iesle, într-o familie săracă, un Mesia umil 
care nu avea unde să-şi plece capul, care a făcut 
până la vârsta de 30 de ani meseria tatălui Său, iar 

pe urmă, răzvrătindu-se împotriva Legii, a fost 
osândit la moarte şi răstignit între doi tâlhari. 
Răspândirea cultului acestui Mesia era socotită o 
crimă naţională şi o blasfemie. Crimă naţională, 
fiindcă zdruncina încrederea poporului ales în 
marele viitor de glorie şi libertate, iar identificarea 
împăratului aşteptat cu înfrigurare de atâtea veacuri 
cu cel osândit la cea mai ruşinoasă moarte, moartea 
pe cruce, era o blasfemie care nu putea fi iertată. 
Dar nu numai atât, ci în numele acestui Mesia 
creştinii spuneau că legea lui Moise este desfiinţată 
cu întreg ritualul şi cu toate ceremoniile ei şi că nu 
mai este nici o deosebire între evreu şi păgân”. 

Revolta evreilor credincioşi Legii a fost violentă şi 
s-a manifestat de la primul contact al apostolilor cu 
masele populare. Cartea Faptele Apostolilor, aşa 
cum am amintit, ne dă în această privinţă informaţii 
deosebit de interesante. Evreii nu urmăreau numai 
împiedicarea pătrunderii creştinismului între cei care 
aparţineau iudaismului, ci, prin intrigii şi calomnii 
interminabile, încercau să-l compromită şi înaintea 
celorlalte popoare şi, mai ales înaintea autorităţilor 
publice romane, prezentând pe creştini ca duşmani 
ai împăratului fiindcă cer ascultare şi supunere faţă 
de un alt stăpânitor, faţă de lsus0. La această 
acţiune de discreditare şi compromitere a creştinilor 
fac aluzie şi scriitori bisericeşti. lustin spune limpede 
că evreii au trimis din lerusalim oameni aleşi ca să 
vestească în toată lumea ivirea sectei creştinilor fără 
Dumnezeu şi să răspândească împotriva lor tot felul 
de calomnii pe care păgânii apoi le şi credeau. 
Această ură s-a manifestat fie prin persecuții 
sângeroase, ca uciderea lui Ştefan, primul martir al 
Bisericii şi a lui lacov, fratele Domnului Isus, fie prin 
calomnii şi batjocuri la adresa lui Isus Hristos, fie 
prin acuzaţii împotriva creştinilor”. 

b). Persecuţia din partea romanilor. La început, 
autorităţile civile romane nu prea făceau distincţie 
între creştini şi evrei şi le-au acordat primilor 
privilegiul de care se bucurau cei din urmă, acela de 
a-şi vedea religia protejată de câtre legea romană. 
Romanii priveau creştinismul ca fiind o ramură a 
iudaismului, care era o religie tolerată (religio licita). 
Abia după ce diferenţa dintre creştinism şi iudaism a 
devenit evidentă, autorităţile romane au iniţiat o 
serie de prigoane care au durat, mai mult sau mai 
puţin, până în secolul al IV — lea. Începând cu 
martirajul lui Ştefan care a dus la împrăştirea 
creştinilor în oraşe îndepărtate, Damasc, Antiohia, 
biserica nu va mai fi niciodată o mişcare exclusiv 
iudaică, în Antiohia urmaşii lui Hristos au fost numiţi 
pentru prima dată creştini (Faptele Apostolilor 
11:26)8. Persecuţia civilă venită din partea 
autorităţilor romane a început cu domnia lui lrod la 

lerusalim (Faptele Apostolilor 12:1), când lacov a 
fost martirizat şi Petru a fost aruncat în temniţă. 
Prigoana venită din partea Romei va fi din ce în ce 
mai aprigă, odată cu creşterea şi răspândirea 
creştinismului. Într-o societate bazată pe voinţa 
Zeilor în care toate lucrurile erau subordonate 
împăratului sau cezarului, o nouă religie nu îşi mai 
avea locul, Hristos sau Caesar a fost dictonul care 
descrie întreaga perioadă a persecuțiilor religioase. 
Autorităţile romane nu au putut înţelege afirmaţia că 
Isus era deasupra tuturor şi că toţi oamenii, inclusiv 
regii şi împărații, trebuiau să se supună. Refuzul 
creştinilor de a se conforma modului de viaţă al unei 
societăţi păgâne a atras după sine ura şi prigoana 
din partea autorităţilor romane”. Înainte de a trece la 
detalii, ar trebui să ne întrebăm cum a fost posibil ca 
bărbaţi şi femei de o sfinţenie fâră pereche, adică 
creştinii, să sufere o ură atât de mare din partea 
lumii. Pentru a înţelege mai bine acest aspect, 
trebuie să analizăm pe rând cauzele care au stat la 
baza prigoanei creştine. 


Cauzele persecuțiilor 


În încercarea de a înțelege motivațiile 
persecuțiilor anticreştine iniţiate de structurile 
imperiale, punctul de plecare poate fi reprezentat de 
o frază a lui Cicero (De leg. |, 23): „Civitas 
communis deorum atque hominum” („Statul este o 
realitate comună zeilor şi oamenilor”)10. Declaraţia 
ilustrează felul în care, în concepţia romană, era 
imposibilă separarea apartenenţei civile de 
împlinirea unor acte de cult, indiferent de 
convingerile intime ale fiecărui individ în parte. 
Creştinismul, cu exigenţele sale de exclusivitate 
asupra vieţii credinciosului, echivala practic cu o 
autoexcludere a credinciosului din viaţa publică şi 
civilă. În această situaţie, Biserica creştină din 
primele secole reprezenta o adevărată ameninţare 
pentru întregul Imperiu Roman. Spre deosebire de 
evrei, care erau o naţiune recunoscută, biserica era 
un fel de organizaţie internaţională, care îşi declara 
loialitatea numai faţă de Hristos. Evreii, scria 
Celsus,, nu trebuie acuzaţi, deoarece fiecare om are 
dreptul să trăiască potrivit obiceiurilor din ţara sa, 
dar creştinii au renunțat la identitatea lor naţională 
de dragul învățăturilor lui Hristos”11. Prin urmare, ei 
erau priviţi ca fiind o grupare subversivă, un imperiu 
în cadrul Imperiului, o societate secretă care 
seamăna dezbinare şi nemulţumire. Principala vină 
adusă creştinilor, conform scrierilor lui lustin 
Martirul, este convingerea lor, faptul de a fi creştini. 
îs its in ceea ce ne priveşte pe noi, voi socotiți 
numele nostru ca o suficientă dovadă, deşi, în ceea 

ce priveşte numele, aţi avea datoria să pedepsiți 
mai degrabă pe cei ce ne acuză. Suntem învinuiți că 
suntem creştini; dar a uri ceea ce este bun nu este 
un lucru drept. Şi iarăşi, dacă cumva vreunul dintre 
cei ce sunt învinuiți tăgăduieşte, spunând că el 
insuşi nu este creştin, voi îl lăsaţi ca şi cum ați avea 
a-l vădi cu nimic că a păcătuit. Dacă cineva, insă, 
mărturiseşte că este CNE voi îl pedepsiţi numai 
pentru mărturisirea lui” 2 Prigonirea creştinilor, 
numai pentru faptul că erau creştini, rezultă, în afară 
de orice îndoială, din schimbul de scrisori dintre 
Pliniu cel Tânăr şi împăratul Traian. Pliniu a fost 
numit guvernator al Bithyniei. În această calitate 
primea mereu denunţuri în care mulţi locuitori erau 
învinuiți că sunt creştini! 

Tertullian, un alt apologet din primele secole ale 
creştinismului, în lucrarea Apologeticum, îşi exprimă 
dezacordul cu faptul că autorităţile îi condamnă pe 
creştini fără să-i judece şi că-i urăsc fără un motiv 
întemeiat, lor nu li se permite să se apere, fiind 
prigoniţi ji nedrept, fără posibilitata de a se 
justifica” Tertullian recunoaşte că simpla 
apartenenţă a unui om la comunitatea creştină 
aruncă asupra lui o lumină proastă, umbrind toate 
virtuțile lor: „Bun bărbat este Gaius Seius, păcat că 
este creştin. La fel spune altul: „Mă mir că Lucius 
Titus, un bărbat înțelept, s-a făcut deodată 
creştin”19. În ceea ce-i priveşte pe alţii, care mai 
înainte duseseră o viaţă păcătoasă şi după 
convertire s-au schimbat radical, acestora li se 
reproşează îndreptarea lor: „Ce femeie de viață era, 
ce petrecăreaţă, ce tânăr, amabil, şi galant, şi iată 
că s-au făcut creştini”16. Numelui de creştin i se 
reproşează faptul că aminteşte de întemeietorul 
său, ori acest lucru, după cum arată apologetul, nu 
este nici pe departe unul rău şi nemaiintâlnit căci şi 
şcolile filosofice îşi iau numele după întemeietorul 


lor17. Principiul după care sunt priviţi şi judecaţi 
creştinii este: „,nu este permis ca voi să existaţi”! : 
premisă ce nu este însă justificată în nici un fel, ea 
bazându-se doar pe ura persecutorilor. 

(continuare în numărul viitor) 

MOTORSPORTUL ARGEȘEAN 
SE CONJUGĂ LA... TRECUT (XVI) 


ing. Nicolae COSMESCU 


Abstract: Presented for several years in this review, the memories about the great Romanian car race 
drivers, about the greatest races in Romania are meant to illustrate more and more of the Argeș County 
and the national car race history. Although racing seems like an individual sport, the reality is far different. 
No great car race driver would have succeeded at becoming a legend of this sport without the help of those 
in his team. These articles present all their stories. In this one, we will tell that of Arges Rally Race and its 
history 

Keywords: speed races, Rally Arges, IATSA Rally 


În istoria “modernă” a raliurilor contând pentru competiţiile organizate în Argeş ocupă un loc 
campionatul naţional, al României desigur, aparte. Chiar remarcabil am putea afirma, dacă 

avem în vedere că au presupus și multe eforturi 
organizatorice. Fiindcă automobilismul autohton 
este o disciplină prizată, vom face o trecere în regim 
de cursă prin trecutul întrecerilor din perimetrul 
nostru geografic. 


Unitate în diversitate! 


O sintagmă ce poate părea paradoxală, dar care- 
şi găseşte o fericită exemplificare în întrecerile 
rutiere de pe aceste meleaguri. Fără îndoială, nu 
numai la noi, ci şi în lumea bună a curselor, cele de 
mare tradiţie şi de nivel mondial, înaintarea prin timp 
a produs modificări mai mult sau mai puţin majore în 
structura acestora. Azi, niciun raliu nu mai este ca la 
primele sale ediţii. Nu-şi mai păstrează probele din 
“tinereţea” sa. Toată lumea caută să se adapteze la 
trendul general al unor competiţii cu “bucle” 
parcurse de mai multe ori, care să avantajeze atât 
pe pasionaţi cât şi pe participanţi. 

În mare, până aici totul e valabil şi pentru 
întrecerile argeşene. Însă, de aici încolo încep 
diferenţierile. Aspect sub care putem fi siguri că nu 
ne ameninţă nimeni locul de lideri. Daca aşa ceva 
este de laudă. De ce? În primul rând pentru că, spre 
deosebire de toate celelalte raliuri din campionat 
care au avut în istoria lor aceeaşi localitate de start- 
sosire, cele argeşene au fost “bicefale'. Statul 
major, punctul de comandă, fiind când la Piteşti, 
când la Câmpulung-Muscel! Şi asta nu e tot. Nici 
denumirea nu a fost o constantă a acestora. Din 
contră! Au avut cele mai multe denumiri comparativ 
cu suratele interne. S-au chemat când “Dacia”, 

fiindcă au fost organizate cu susţinere financiară 
majoră din partea celor de la Colibaşi, (iar asta se 
întâmpla în secolul trecut), când “Aro” sau 
“Muscelul”, din motive similare, când “Argeşului”, 
datorată situaţiilor în care uzinele nu mai erau “în 
joc”. Pentru a nu spune că la prima lor manifestare 
pe aceste plaiuri a avut denumirea pretențioasă, dar 
pe deplin justificată, de “Raliu al României”. Acesta 
prin 1969, an în care s-a desfăşurat primul 
campionat naţional. Competiţie aflată acum în 
pragul ediţiei cu numărul 47. lar raliul nostru la a 
câta? Dacă le luăm în ansamblu, “la pachet”, tot ce 
s-a organizat în Argeş a atins cifra 23. Ceea ce este 
de-a dreptul excepţional, deşi puteau să fie mai 
multe. 

Dar să separăm apele şi să concluzionăm: 
întrecerile cu denumirile „Dacia' şi „„Argeșului” pot fi 
considerate împreună, privite unitar, întrucât au 
pornit din aceeaşi localitate, Piteşti. Aşa ajungem cu 
numărătoarea la 19 a raliului având drept start și 
punct terminus orașul de reședință a județului. 
Restul, pînă la 23, având statul-major la Câmpulung 
Muscel. Dacă aceste 23 de raliuri s-au “întins” pe o 
perioadă... de 42 de ani, vă imaginațţi cu siguranță 
că au fost multe perioade blanc între ele. Singura 
serie mai lungă o găsim între anii 1993 și 1999. 
Pentru amatorii de statistici, să mai spunem că în 
perioada 1987-1989 s-au mai disputat trei “Raliuri 
Muscelul”, organizate de CJAK Argeș, în colaborare 
cu cei de la “ARO”. Însă fiind competiţii care au 
contat pentru campionatul diviziei B, nu sunt luate în 
calcul făcut mai înainte! 





Piteștenii lon Giîrjoabă (în stg.) și lon Răuţă, cei care 
au salvat onoarea echipei UAP. 

Şi pentru ca diversitatea să fie totală, traseele au 
fost şi ele diferite, deşi de cele mai mule ori erau 
simple combinaţii ale unora şi aceloraşi probe. 


Parfum de exclusivitate 

Să părăsim aprecierile pur statistice şi să dăm 
prioritate factorului uman. Cel al sportivilor care s-au 
ilustrat în competiţiile argeşene, dându-le strălucire, 
scriindu-le istoria. Fără a face o evaluare strict 
cronologică, vom constata că doar 14 piloţi şi-au 
înscris numele în cartea de onoare a învingătorilor. 
Dintre ei, cinci au recidivat. Bucureştenii Florin 
Popescu (primul învingător pe aceste meleaguri), 
Eugen lonescu Cristea, Ştefan Vasile (ultimul 
component al unei echipe argeșene, care s-a impus 
în cursa “de casă”. Se întâmpla în îndepărtatul an 
1994) şi Florian Nuță, dar şi braşovenii Aurel Puiu, 
Dan Girtofan şi Heinz Gollner, ca și Gergo Szabo 
(cel din urmă ocupant al primei poziţii) au fost dintre 
cei care au gustat din cupa de şampanie destinată 
învingătorilor. Din păcate pentru ei, doar o dată. În 
schimb, Ludovic Balint, Bogdan Marişca şi Marco 
Tempestini şi-au mai câştigat dreptul la “încă un 


















argeşean “profet în ţara sa'. Dar, de departe, poziţia 
dominantă printre corifeii “specialelor” din această 
zonă geografică îi aparţine devoratorului de victorii 
şi recorduri care este Constantin Aur. Pilotul care a 
marcat cel mai profund acest raliu. A fost văzut la 
start de 13 ori. lar la sosire a lipsit o singură dată. În 
rest, toate clasările au fost pe podium! Jumătate 
dintre acestea, pe cea mai înaltă treaptă! Adică, de 
şase ori! Colosal, nu? Şi nu se poate spune că în toţi 
aceşti ani de dominație autoritară a fost penurie de 
piloţi de valoare. Ba, erau prezente “volane” de 
foarte mare anvergură. Au avut însă ghinionul să 
facă acelaşi sport ca şi Aur. L-am întrebat pe un 
highland-er al întrecerilor rutiere, cum se face că 
niciunul n-a reuşit să-i “ia faţa” acestuia? Răspunsul 
a fost prompt, ca o rană ce a lăsat urme: “pe atunci, 
nu se putea bate Titi”. Clar, net, limpede. 

Cum sunt convins că aceste rânduri vor fi citite şi 
de unii mai puţin familiarizați cu istoria întrecerilor 
rutiere, trebuie să subliniez că mai toţi învingătorii 
sunt şi campioni absoluţi ai acestei discipline. Doar 
Cristea, Popescu şi M. Tempestini nu se pot lăuda 
cu o asemenea glorie. Dar primul a fost una dintre 
marile legende ale automobilismului naţional, dublu 
campion balcanic absolut! Unicul român deţinător al 
unei asemenea performanţe! lar “clujeanul” M. 
Tempestini se mândreşte cu o râvnită “Cupă a 
Europei de Est. După cum se vede, competiţiile 
argeşene par a fi rezervate în exclusivitate rasei 
campionilor. Tot în categoria “exclusivităţilor”, trebuie 
neapărat să amintim de o competiţie absolut 
originală, intitulată: 


Raliul campionilor 

Încântaţi de bunele rezultate din ultimii doi ani, 
Asociaţia Sportivă și Secţia de competiţii auto a 
IAT SA, cu acordul conducerii întreprinderii, au decis 
ca după încheierea camionatului (23 septembrie) să 
organizeze un raliu exclusivist, destinat elitei. Prin 
aceasta înțelegând echipele campioane din anii '80. 
lar pentru a stimula vânzările de autoturisme Dacia 
1410 Sport (care se fabrica la IATSA Ștefănești) au 
invitat și grupările care aveau în dotare asemenea 
mașini. În total, s-au lansat invitaţii către 10 formații. 
Traseul era unul inedit. Avea 247 km, din care 109 
km de probe de viteză,11 la număr. Cu start-sosire 
la Curtea de Argeș. S-au făcut treceri pe traseu 
împreună cu responsabilul federației și s-a întocmit 
“radarul', după toate regulile artei. La invitaţie au 
răspuns toate marile echipe. Raliul IATSA urma să 
aibă loc între 23-25 noiembrie 1989. Când am fixat 

Harta raliului „avortat” care, întâmplător, trebuia să 


aibă loc în decembrie... 1989! 

data nu ne-am dat seama că perioada era 
“prohibită”. De ce ? Se suprapunea cu... Congresul 
al XIV-lea al PCR! lar autorităţile care contribuiau, 
ca și azi, la siguranţa oricărei întreceri, ne-au cerut 
să-l glisăm în luna următoare. Ceea ce am și făcut, 
reprogramându-l pe 14-15 decembrie. Care se va 
dovedi a fi un alt interval neagreat! De data aceasta, 
s-a opus... federaţia?! Care printr-un fax laconic ne- 
a comunicat faptul că “...nu suntem de acord cu 
desfășurarea raliului în perioada...'?! Ce-a urmat 
este cunoscut. Cui îi mai ardea de raliuri? 


Ce nu spun clasamentele 


Pasionaţii raliurilor, care fac zeci de km pentru a 
asista la o probă sau alta, sunt în cvasitotalitatea 
cazurilor defavorizaţi, chiar frustraţi de elementele 
pitoreşti ale acestora. Pot vedea trecerea pe două- 
trei viraje, şi aliniamentele de rigoare, a tuturor celor 
care ajung până în zona lor. Mă refer la sportivi. Dar 
nu vor fi martorii întâmplărilor de culoare, ce dau 
savoare şi crează mituri. Fiindcă ele sunt apanajul 
exclusiv celor care trăiesc raliul viraj după viraj. Pe 
toată lungimea acestuia. Adică piloţii şi navigatorii 
lor. Fanilor le rămâne pe deplin doar satisfacția unui 
“grătar şi a câtorva beri”, pe fondul muzical al 
motoarelor turate. De aceea vom relata două 
întâmplări petrecute pe asfaltul din preajma lacului 
Vidraru. 

Prima a avut loc în a doua jumătate a anilor '90, 
când cei de la “uzină” reuşiseră în sfârşit să facă 
fiabile faimoasele “Nove”, antrenate de propulsoare 
VW ce transmiteau cu brutalitate roţilor circa 
300CP! lar dacă pe macadam “herghelia” nu putea 
fi exploatată din lipsa a încă unei punți motoare, în 
schimb pe probele de asfalt se întâmpla exact 
invers. Aici foarte rar cineva îl învingea pe 
Constantin “Puiu” Rusu, vârful de lance al celor de 
la Colibaşi. Exempul cel mai concludent, faimoasa 
probă de asfalt din vecinătatea lacului de la Vidraru. 
O probă tehnică prin excelenţă. Aici, 
în 1998, Puiu' va face o| * - 
demonstraţie extraordinară a clasei = ma 
deosebite pe care o poseda. L-a| 
învins pe Titi Aur (Toyota Celica 

Un pilot de viteză la volanul unei 
mașini de raliu, experimentul Dacia 
Sport MD87 (singura creaţie din secolul 
trecut cu motorul dispus central, având 
componente de Dacia), pare mai repede 
un fel de deus ex machina! O imagine 
surprinsă într-un raliu de Divizia B, din 
1989. 


Memorii 


4WD), cu secunde bune!! lar pe Grigorescu, mașină 
Renault Maxi Megane, tot cu două roţi motoare, cu 
aproape patru minute!! De alţii, ce să mai vorbim. 
Că Rusu nu figurează în cartea de aur a 
învingătorilor, se explică prin faptul că mașina sa 
aparținea unei grupe proscrise, ce nu era acceptată 
în clasamentul FIA. 

La ediţia din anul 2001, care avea loc în plină 
vară, în timp ce toată lumea aştepta la regruparea 
de la cabana “Capra” să reia disputa în sens invers, 
o ploaie cu grindină, căzută din senin, a dus la 
depunerea unui strat gros al acesteia pe şosea. 
Aşteptarea nu a fost de niciun folos pentru că după 
o pauză amăgitoare, fenomenul s-a repetat. Despre 
reluare nici nu mai putea fi vorba. Toată lumea era 
pe slick-uri! “Ar fi fost moarte sigură”. Aşa că 
directorul cursei a pus capăt întrecerii, după numai 
trei speciale. Deşi iniţial competiţia a fost anunţată 
drept anulată, ceva mai târziu sportivii au fost uimiţi 
să constate că rezultatele au fost validate şi etapa a 
figurat în campionat?! Atunci s-a încheiat și seria 
victoriasă a lui Aur în Argeș. 


Configuraţie anacronică 


lată cum apreciază proba celebrul Titi Aur, 
învingătorul de atunci: “orice porţiune a traseului 
este interesantă sub aspectul pilotajului, chiar dacă 
viteza nu este neapărat foarte mare. <<Vidraru>> 
este periculoasă spre finalul ei, pentru că o ieşire în 
decor pe acele viraje de stânga te face să ajungi în 
hău. Un dezavantaj major al raliului este locul în 
care se dispută, foarte departe de lume. lar fără o 
super-specială în oraş (n. a., contând ca probă în 
raliu), configuraţia raliului nu este foarte 
interesantă'. 

Aş numi-o chiar anacronică prin lipsa acesteia, 
frustându-i pe pasionaţi de disputa sportivă. 

Sacrificiul — 
romanul Marii Uniri a românilor 


Din monumentala operă a scriitorului, istoricului și 
criticului literar Mihail Diaconescu, o însemnătate 
aparte, prin actualitatea temei, o are romanul Marii 
Uniri a românilor, Sacrificiul, a cărui primă ediţie a 
apărut în anul 1988, la Editura Cartea Românească 
(706 pagini), iar cea de-a doua ediţie, în 2010, la 
Editura Magic Print, Onești (760 pagini). Sacrificiul 
continuă, de fapt, un alt roman semnat de Mihail 
Diaconescu, intitulat Speranţa şi apărut până acum 





Mal Diconescu 

în trei ediţii (începând din anul 1984 la Editura 
Eminescu). Acesta este dedicat personalităţilor 
politice și oamenilor de cultură pașoptiști care au 
luptat pentru Unirea Principatelor Române la 1859, 
sub glorioasa domnie a lui Alexandru loan Cuza. O 
bună înțelegere a romanului Sacrificiul presupune o 
lectură atentă a celuilalt roman, Speranţa, 


considerat una dintre capodoperele literaturii 
române și europene. 
Având o arhitectură epică de proporții 


impresionante, romanul Sacrificiul aduce în faţa 
cititorilor evenimente hotărâtoare petrecute în 
preajma și pe timpul prăbuşirii Imperiului Austro- 
Ungar, care au dus la edificarea statului naţional 
unitar în urmă cu aproape o sută de ani. Perioada 
1867-1918 constituie o epocă în care 
antiromânismul promovat de autorităţile ungare a 

atins cele mai înalte cote. În același timp, se 
intensifică și lupta românilor pentru afirmarea 
drepturilor lor naţionale, luptă purtată alături de 
celelalte naţionalităţi asuprite - sârbi, slovaci, cehi 
ș.a. Luptă susţinută constant, material, politic, 
cultural de către vechea Românie, stat independent 
din 1877. 

Autorul posedă atât arta narării literare, cât și 
metoda cercetării riguros științifice a documentelor 
istorice, reușind să descrie în chip magistral lupta 
românilor ardeleni, bucovineni, maramureșeni și 
bănățeni, aflaţi sub ocupaţia austro-ungară, pentru 
apărarea fiinţei naţionale și spirituale în faţa 
agresivei politici de deznaționalizare duse de 
oligarhia maghiară împotriva popoarelor aflate sub 
dominația imperiului bicefal. Evenimentele relatate 
de autor în partea de început a romanului se petrec 
în timpul mișcării memorandiste, cea mai importantă 
acţiune naţională care a pregătit Marea Unire de la 
1918. Aceasta a îndreptat linia tactică a Partidului 
Naţional Român spre activismul politic şi a întărit 
sentimentul naţional împotriva dualismului austro- 
ungar, proiectând problema românească în 
conştiinţa europeană. Autorul relevă că răul absolut 
al românilor la începutul secolului al XX-lea erau 
imperiile care le contestau libertatea și unitatea 
statală. Cu același rău se confruntau în epocă 
finlandezii, estonienii, letonii, lituanienii, cehii, 
polonezii, croații, slovacii. 

Evenimentele descrise în acest roman fluviu de 
excepţie se desfășoară pe o amplă arie geografică, 
pornind din Țara Beiușului, din satele și orașele de 
pe Valea Crișului Negru, ajungând în acele locuri în 
care s-au produs fapte mărețe, demne de luat în 
seamă și de pomenit de câtre generațiile viitoare. 
Prin faţa cititorului trec sute de personaje, selectate 
dintre personalităţile istorice reale ale epocii, din 
medii sociale orăşeneşti, rurale, burgheze, politice, 
intelectuale, militare, diplomatice,  curtene, 
bisericeşti, jurnalistice, economice, româneşti şi 
străine, cu acţiuni paralele şi răsturnări dramatice de 
situaţii, cu evocarea unor capitale europene ale 
începutului de secol XX - Viena, Budapesta, Praga, 
Bucureşti -, dar şi a unor oraşe transilvănene şi a 
satelor sărace din Bihor. 

Autorul relatează fapte de o atrocitate deosebită 
precum represaliile militare antiromânești ce au avut 

loc în anul 1904 la Aleșd, unde o puternică mișcare 
țărănească, cu participarea a peste 4.000 de ţărani 
a fost reprimată sângeros de autorităţile guvernului 
de la Budapesta. Firul naraţiunii continuă cu 
atentatul de la Sarajevo (supranumit și 
„Împușcătura care s-a auzit în toată lumea”), din 28 
iunie 1914, și cu „încăierarea' imperiilor pentru 
refacerea sferelor de influență și de dominație a 
naţiunilor. Planurile liderilor Partidului Naţional 
Român se năruiesc, odată cu asasinarea prinţului 
de coroană austriac, arhiducele Franz Ferdinand, 
iar compromisul pe care îl tot amânau, din raţiuni 
politice, îşi dezvăluie inutilitatea. Rațiunea şi 
strategiile politice se confruntă cu hazardul unei lumi 
în agonie, în care schimbarea necesară este cea 
mai puternică motivaţie şi cel mai eficient instrument 
pentru realizarea acesteia. Izbucnirea războiului în 
vara anului 1914 a făcut ca mulţi locuitori din 
Transilvania să treacă munții în România — țară care 
se declarase neutră — deoarece nu doreau să lupte 
în armata austro-ungară. Mulţi români din Ardeal, 
Banat, Crișana, Maramureș, Bucovina și Basarabia, 
spoliaţi, batjocoriţi și persecutați la ei acasă, și-au 
găsit limanul salvator la București sau în alte orașe 
din „Regat . 

În anii 1914-1916, fruntași ai românilor de peste 
munţi — Vasile Lucaciu, Octavian Goga, Simion 
Mândrescu ș.a. — refugiaţi în țara liberă, au militat, 
alături de imensa majoritate a oamenilor politici din 
Vechiul Regat, pentru intrarea Statului român în 
război împotriva Austro-Ungariei, spre a elibera frații 
asupriţi din Bucovina și Transilvania. După 
semnarea tratatului din 4/17 august 1916, dintre 
România, pe de o parte, Franţa, ltalia, Marea 
Britanie și Rusia, pe de alta, prin care Antanta 
recunoștea drepturile României asupra străvechilor 
sale pământuri ocupate de Austro-Ungaria, în 
noaptea de 14/27 spre 15/28 august 1916, primele 
unități ale armatei române au pătruns în 
Transilvania pentru eliberarea acestui teritoriu, 
angajând apoi mai multe bătălii cu trupele austro- 
ungare și germane. Aliaţii Austro-Ungariei, 
Germania, Bulgaria și Imperiul otoman, au 
declanșat, la rândul lor, război României, ajunsă în 
stare de beligeranță cu întregul bloc al Puterilor 
Centrale. 

În Transilvania, după intrarea României în război, 
s-au intensificat acţiunile represive împotriva 
populaţiei românești, noului val de teroare căzându- 
i victime mii de ţărani și intelectuali, internaţi în 
lagăre de concentrare (cei mai mulţi în lagărul de la 
Sopron), întemnițați la Seghedin și Cluj ori duși la 
muncă forțată în mine și în uzinele din jurul 
Budapestei. Au fost intensificate, totodată, măsurile 

vizând împiedicarea legăturilor dintre românii de la 
nord și miazăzi de Carpaţi. Fruntașii românilor 
transilvăneni și bucovineni, aflaţi în România şi 
retrași, odată cu factorii responsabili ai Ţării în 
Moldova, au decis, la lași, pe 20 ianuarie 1917, 
înființarea Comitetului Naţional al Românilor 
Emigraţi din Austro-Ungaria, în fruntea căruia se 
găseau Vasile Lucaciu, Octavian Goga, lon Nistor, 
Sever Bocu ș.a. Comitetul a declarat război 
monarhiei dualiste, „pentru a alipi Ardealul la patria 
mamă, la România , declaraţie transmisă Vienei de 
primul-ministru lon I.C. Brătianu. 

În acest cadru istoric, acţiunile întreprinse de 
personajele principale ale romanului reflectă, în 
sacrificiul pe care şi-l asumă, jertfa tuturor românilor 
din Transilvania, în strădania lor de a înfăptui Unirea 

cu Ţara. Cei doi avocaţi din Beiuş, dr. loan 
Ciurdariu-Ciordaş şi dr. Nicolae Bolcaş, se implică 
atât în apărarea pe cale legală a drepturilor 
românilor din Transilvania, cât şi în complicatele şi 
periculoasele demersuri diplomatice dintre 
Comitetul Partidului Naţional Român şi Curtea 
Imperială de la Viena. Strădaniile lor se opun şi se 
izbesc de multe ori de impunerea tiranică a politicii 
ungureşti de deznaționalizare sau de interesele 
mercantile, şi la fel de tiranice, ale austriecilor. Jertfa 
celor doi conducători ai românilor, ca și cea a tinerei 
învățătoare și martiră Laura, sunt transfigurate epic 
în Sacrificiul, în pagini pline de gravitate și de 
insistente reflecţii existenţiale. 

Pe parcursul întregului roman, personajul care 
poartă tensionatul fir epic al acestuia este Romulus 
Brad, martor supravieţuitor al evenimentelor, cel ce 

priveşte detaşat şi analizează lucid întâmplările pe 
care le traversează sau situaţiile pe care le observă. 
Peste voinţa lui (era obsedat de starea de martor 
neimplicat), el devine participant activ la imensa 
desfăşurare  evenimenţială, militară, socială, 
diplomatică, psihologică şi istorică a războiului. 
Toate personajele  portretizate în romanul 
„Sacrificul”, fie ele oameni de rând, ţărani, târgoveţi 
sau intelectuali, militari, negustori, fie personalităţi 
politice reale, implicate în structurile şi ierarhiile 
sociale şi în activităţile politice şi diplomatice 
evocate, au propria contribuţie la copleşitoarea 
jertfă pe care se va construi Marea noastră Unire, 
de la sacrificiul vieţii la suferinţe şi lupte, la pierderea 
celor dragi, la autoexilări, la moartea în tranşeele 
războiului. Foarte atent reliefate epic în roman sunt 
personaje bine cunoscute precum luliu Maniu, 
Alexandru Vaida-Voevod, episcopul vicar Roman 
Ciorogariu, dr. Aurel Lazăr, generalul loan Boeriu, 
generalul-erou Traian Moșoiu, Miron Cristea 
Episcopul Caransebeşului și multe altele care au 
făcut din idealul libertăţii sociale și naţionale un mod 
de viață. Sunt evocaţi în roman și oamenii politici 
social-democraţi lon Flueraș, losif Jumanca și Tiron 
Albani, principali promotori ai acţiunilor politice ale 
muncitorilor de la Budapesta, în scopul susținerii 
idealurilor unioniste ale românilor, fondate pe 
doctrina dreptului de liberă dispunere a popoarelor. 
Cazuri dramatice de conștiință — așa cum declara 
chiar Mihail Diaconescu — toate aceste personaje ne 
sunt înfăţişate în plină evoluţie a caracterului lor sub 
impactul unor evenimente copleşitoare, în care sunt 
prinse. Ele se orientează după principii şi valori 
specifice spiritului românesc. Tocmai acest specific 
îşi propune romanul „Sacrificiul” să-l ilustreze, ca şi 
celelalte romane ale lui Mihail Diaconescu. 

În partea finală a romanului, prin ochii 
personajului dr. Nicolae Bolcaș, este înfățișată 
desfășurarea Marii Adunări Naţionale de la Alba 
lulia, din ziua de 1 Decembrie 1918, în dimensiunile 
ei copleșitoare, istorice, decisive și emoţionante, 
mai ales. Evocarea epică într-un roman a acestui 
moment istoric este singulară în literatura noastră 
de până acum. Alba lulia nu a fost aleasă 
întâmplător pentru un asemenea eveniment. În 
primul rând s-a avut în vedere faptul că, pe 71 
noiembrie 1599 Mihai Viteazul intrase în Cetatea de 
la Alba lulia, care a devenit capitala domnitorului în 
timpul scurt cât reușise să săvârșească Unirea 
Ţărilor Române. Mai apoi, în 1784, pe platoul 
Cetăţii, Horia și Cloșca au fost frânţi pe roată în 
urma condamnării lor. Marea Adunare Naţională a 
fost pregătită cu minuţiozitate, discuţiile purtându-se 
îndeosebi în jurul Rezoluţiei Unirii, redactată de 

Vasile Goldiș. Unii au cerut ca Unirea să se facă pe 
baza proclamării autonomiei Ardealului. Tineretul a 
solicitat unirea fără niciun fel de condiţii. Socialiștii 
se temeau de stările politice din vechiul Regat al 
României. În cele din urmă, s-a adoptat formula unei 
autonomii provizorii. 

Romanul descrie atmosfera de sărbătoare din 1 
Decembrie 1918, de la Alba lulia, unde au venit 
1.228 de delegaţi oficiali, reprezentând cele 130 de 
cercuri electorale din comitatele românești. 
Alegerea delegaţiilor pe plan local s-a realizat în 
cadrul unor adunări populare, fiind desemnați 
reprezentanţi ai tuturor categoriilor sociale 
(profesori, învăţători, preoţi, ţărani, funcţionari, 
avocaţi, studenţi, militari etc.), care urmau să 
prezinte adeziunea la unirea cu România a 
locuitorilor din mii de localităţi de pe cuprinsul 
întregii Transilvanii, a delegaților unor organizații 
politice, societăţi și instituții bisericești, culturale, 
profesionale etc. Acestora li s-au adăugat episcopii, 
delegaţii consilierilor, ai societăţilor culturale 
românești, ai școlilor medii și institutelor 
pedagogice, ai reuniunilor de meseriași, ai Partidului 
Social-Democrat Român, ai organizaţiilor militare și 
ai tinerimii universitare. 

Pe lângă toţi aceștia, s-au adunat peste 100.000 
de oameni, care au sosit cu trenul, cu căruțele, 
călări, pe jos, cu steaguri tricolore în frunte, cu table 
indicatoare ale comunelor ori ale ținuturilor. Drumul 
spre Cetăţuia de la Alba lulia era flancat de șirurile 
de ţărani români înveșmântaţi în sumanele de 
pătură albă și cu căciulile oștenilor lui Mihai Viteazul. 
Pe porţile Cetăţuii flutura drapelul tricolor. De pe opt 
tribune se explica maselor populare măreţia 
vremurilor pe care le trăiau și importanţa adunării. 
Concomitent, în sala Casinei Militare, delegaţii au 
ținut ședința. Prin aceasta, adunarea de la Alba Iulia 
a căpătat caracterul unui plebiscit al tuturor 
românilor. Deputaţii au decis în unanimitate cu 
privire la unirea Transilvaniei, Banatului, Crișanei și 
Maramureșului cu patria-mamă România, pe baze 
democratice, cu păstrarea unei autonomii locale și 
cu egalitatea naționalităților și a religiilor. Unirea 
Transilvaniei cu România a încheiat procesul de 
făurire a statului naţional unitar român, proces 
început în 1859, prin unirea Moldovei cu Țara 
Românească, continuat prin unirea Dobrogei în 
1878, a Basarabiei în martie 1918 și a Bucovinei în 
noiembrie 1918. În baza hotărârilor luate la 
Chișinău, Cernăuţi și Alba lulia, statul român unitar 
și-a asigurat frontierele sale firești. 

Evocând realităţile istorice de la începutul 
secolului al XX-lea, Mihai Diaconescu se adresează 
lectorului de azi, publicului contemporan. „El 


Restituiri Pitești nr. 1/2018 


înțelege evenimentele care au dus la Marea Unire a 
românilor din perspectivele oferite de știința istoriei, 
de sociologie, de psihologie, de psihologia 
persoanei, de culturologie, de psihologia maselor, 
de teologia dogmatică ortodoxă, de principiile 
politologiei și diplomaţiei, ale etnografiei, ale 
etnologiei, ale științei militare și ale axiologiei”! — 
arăta un distins sociolog exeget al operei scriitorului 
și istoricului Mihail Diaconescu, într-o lucrare de 
curând apărută. Cu mijloacele specifice oferite de 
arta narativă, întemeiat pe o copleșitoare erudiție 
istorică, Mihail Diaconescu demonstrează că Marea 
Unire a fost rezultatul unui îndelungat proces istoric 
și a reprezentat victoria strălucită a mișcării de 
eliberare a întregii naţiuni române. Deciziile de 
Unire din 1918 au fost luate în cadrul unor Adunări 
Naţionale, cu caracter plebiscitar, ele exprimând clar 
și definitiv voința colectivă a naţiunii române, în 
vederea unirii provinciilor istorice cu patria-mamă. 
Aceste hotărâri au fost confirmate și recunoscute, în 
baza dreptului internaţional, de către marile puteri şi 
forumul păcii de la Paris, care a urmat conflagrației 
mondiale. 

Pe lângă romanul 


semnificaţia istorică, 

„Sacrificiul” are, o impresionantă dimensiune 
teologică, filosofică şi morală. De-a lungul timpului, 
numeroasele exegeze ale aceste capodopere au 
afirmat cu putere noua direcţie pe care el o dă 
literaturii române şi importanţa lui în istoria literară 
naţională şi europeană. Dintre acestea menţionăm 
amplul studiu al eminentului sociolog prof. dr. llie 
Bădescu, Amurgul unui imperiu, apărut în 2010. Dar 
poate cea mai cuprinzătoare caracterizare a dat-o 
părintele profesor Dumitru Stăniloae, care a văzut în 
Mihail Diaconescu pe „cel mai reprezentativ scriitor 
al spiritualităţii româneşti, începător al scrisului 
nostru viitor”. Ne raliem întru-totul acestei opinii, 
convinși fiind că romanul Sacrificiul și celelalte 
capodopere ale scriitorului Mihail Diaconescu vor 
căpăta noi valenţe și un interes sporit din partea 
cititorilor, a publicului larg din țara noastră și nu 
numai, acum în pragul întâmpinării Centenarului 
Marii Uniri a românilor. 


Notă de subsol: 

Aurel V. David, Națiunea în stare de veghe. Note și 
comentarii sociologice la romanul Marii Uniri, Editura Magic 
Print, 2017, p. 168. 


Dialoguri și meditații metafizice 


despre literatură, muzică și artele plastice- 
Mihail Diaconescu (Il) 


dr. Marin TOMA 


Motto: Stimate domnule coleg și iubite amice, fără dimensiune spirituală, arta, adevărata artă nu poate 
exista. Arta, adevărata artă, are un loc decisiv în cadrul culturii... Dar cultura, adevărata cultură, este 
fondată pe cult. Este fondată pe cult pentru că omul, adevăratul om, nu acela decăzut la starea de bestie, 
este o ființă religioasă... Prin chiar starea lui de om... Mai precis- este singura ființă religioasă din univers... 
Suntem datori să cultivăm dimensiunea religioasă și spirituală a existenței noastre... să cultivăm ceea ce 
este uman în om... 

În acest sens, arta poate și trebuie să devină o componentă a dimensiunii liturgice a existenței umane. 
Nu putem uita că Sfânta Liturghie ortodoxă are o dimensiune pancosmică și pancalică... Ea îi cheamă pe 
oamenii de pretutindeni la bună înțelegere, la comunicare și, mai presus de toate, la comuniune 
sufletească. Nu putem înceta să proclamăm caracterul sfânt și sfințitor al Liturghiei ortodoxe. (Mihail 
Diaconescu) 


Cu adevărat înălțătoare sunt paginile interviului 
despre romanul “Marele cântec”, interviu care se 
transformă într-o evocare a muzicii psaltice 
românești și a unor mari personalităţi ale muzicii 
românești, care într-un fel sau altul, au influenţat 
atât viaţa, cât și scrierile lui Mihail Diaconescu. 
Dintre portretele evocate de autor amintim nume pe 
care cititorii le vor recunoaște îndată: Marțian 

Negrea, Titus Moisescu, Doru Popovici, Sebastian 
Bucur-Barbu, părintele loan D. Petrescu, Grigore 
Panţiru, Constantin Dimitrescu ș.a. Revelatoare 
este și mărturisirea lui Mihail Diaconescu despre 
neputința omului de a scrie despre esenţa muzicii, 
afirmând că "Marele cântec” este un roman istoric, 
roman biografic, roman parabolă despre menirea 
artistului, “arta sufletului” fiind greu de redat în 

cuvinte. 

Sublimul este măreț, are durată, este deasupra 
puterii noastre de judecată, deasupra înțelegerii și a 
capacităţii de a-l reda în cuvinte. El ne pune în faţa 
timpului pe care îl trăim și simţim diferit. Poate mai 
mult ca oricând, paginile interviului despre sublim 
relevă puterea de sinteză și vasta cultură a lui Mihail 
Diaconescu, precum și curajul său de a interioriza 
atâtea idei și emoţii și de a le scrie, mai ales când 
vine vorba de o temă atât de dificilă. Așa cum scrie, 
în alt context, marele istoric francez Fernand 
Braudel, în introducerea sa la celebra istorie a 
structurilor cotidianului: "În fond, prea multe lucruri 
de spus. Şi, atunci, în ce fel să le spui?'. Nu doar 
despre sublim ne scrie Mihail Diaconescu; rândurile 
scrise de domnia sa ating cu sfială și fermitate 
deopotrivă concepte precum eroii și eroismul, 
curajul, esenţa și existența, kenoza, precum și 
extazul sau “răpirea în duh'. Despre acesta din 
urmă să îi dăm cuvântul autorului: 

De-a lungul secolelor și mileniilor, extazul i-a 
fascinat pe filosofi, teologi, psihologi. Mai puțin însă 
pe scriitori... Așa că eu m-am simţit indemnat să 
scriu despre extaz (romanul "Nopți și neliniști. 
Pseudojurnal metafizic, n.n.). În timp ce creștinii 
vorbesc despre extaz numindu-l răpire în duh, 
filosofii neoplatonicieni, în primul rând Plotin, erau 
convinși că, atunci când iese din trupul unui om viu, 
in extaz fiind, sufletul persoanei se pierde în 
Dumnezeu. Dar în stările de extaz sufletul se poate 
pierde nu numai în Dumnezeu, ci și în natură, sau în 
trăirile erotice, sau chiar în acele acte în care 
sufletul nostru se manifestă intens și plenar. 

Interviul despre naraţiune ca adăpost al spiritului 
acordat Rodicăi Lăzărescu își propune pentru 
început să readucă în atenţia celui care îl citește 
conceptul  diaconescian amintit mai sus: 
fenomenologia epică a spiritualităţii românești. Pe 
măsură ce paginile se întorc sub acţiunea mâinilor şi 
ochilor celui care le parcurge cu emoție și 
nerăbdare, cuvintele scrise ne pun în fața unor 
calde și puternice trăiri și a unor foarte bine 
documentate file de istorie medievală și modernă 
românească. Figurile lui Basarab | și Nicolae 
Alexandru Basarab, cele ale voievodului războinic 
Radu Șerban şi ale marelui om de cultură Dimitrie 
Cantemir ne apar tot mai vii și tot mai prezente în 
noi, reamintindu-ne datoria prețuirii trecutului și 
moștenirea culturală inegalabilă pe care o purtăm 
cu noi în fiecare clipă și care ne definește ca popor. 

Dialogurile volumului cuprind mult mai mult decât 
simple răspunsuri la întrebările primite de autor; 
sunt, dacă îmi este permisă comparaţia, adevărate 
pledoarii pentru o idee, pentru cultură și frumos, 

pentru sacru și pentru românitate. Cu fiecare 
paragraf de text, Mihail Diaconescu ţine un mic 
discurs, o prelegere care prin bogăţia detaliilor şi 
recomandărilor e totodată și un imbold călduros 
care sădește în cititor dorința de cunoaștere. Îmi 
amintesc paginile volumului “Dialoguri și meditații 
metafizice despre literatură, muzică și artele 
plastice” de cursurile pe care ni le ţinea la facultatea 

de istorie (Pitești) regretatul Dan Horia Mazilu. Și în 
prelegerile profesorului meu de atunci și în cuvintele 
scrise de Mihail Diaconescu respiră bucuria de a 
descoperi și trăi frumosul în toate aspectele vieții. 

Demn de menţionat este că paginile interviurilor 
pe care autorul le-a acordat în timp sunt în aceeași 
măsură și autobiografice. Volumul de față, alături 
de “Serile la Vulturești, despre care am avut 
plăcerea să scriem într-un număr trecut, pot fi citite 
împreună și transmit asemeni altor scrieri 
diaconesciene emoţiile și forța creatoare a autorului. 
Cel care l-a cunoscut pe Mihail Diaconescu și a 
putut petrece câteva ore în prezența domniei sale ii 
regăsește în cuvintele scrise dorința de cunoaștere, 
spiritul critic, inovator, capacitatea mare de sinteză, 
darul de povestitor, sensibilitatea sufletului, voința 
puternică, credinţa în Dumnezeu și în destinul 
neamului românesc. 

